Upad u Capitol, 06.01.2021\nNasilni ekstremisti, gnjevni zbog političkih pitanja i puni rasnih predrasuda, predstavljaju "pojačanu prijetnju" za SAD, naveli su američki zvaničnici u obavještajnom izveštaju, javlja AP.\nNalazi iz izvještaja, objavljenog više od dva mjeseca nakon što je u Kongres SAD upala grupa razularenih pristalica bivšeg predsjednika države Donalda Trampa (Trump), na istoj su liniji kao upozorenja koja su prethodnih nedjelja iznosili američki zvaničnici, uključujući direktora Federalnog istražnog biroa Kristofera Reja (Christopher Wray).\nRej je nedavno rekao da prijetnja od domaćeg nasilnog ekstremizma "metastazira" širom zemlje.\nObavještajni zvaničnici su naveli u izvještaju da su ekstremisti od kojih prijeti nasilje motivisani različitim ideologijama.\nNavodi se da će gnjev zbog ograničenja uvedenih radi suzbijanja korona virusa i lažno uvjerenje da su novembarski predsjednički izbori pokradeni "gotovo izvjesno" podstaći dodatno nasilje u 2021. godini.\nU izvještaju stoji i da najveću prijetnju predstavljaju nasilni ekstremisti motivisani rasnom mržnjom, za koje zvaničnici procjenjuju da bi najprije mogli da izvedu masovne napade na civile, kao i militantne grupe, na čijoj bi meti mogli da se nađu pripadnici policije i zvaničnici vlade.


predavanje - Dnevni list Danas\nPočetna » predavanje\nNeuspeo pokušaj naprednjaka da poznata vlogerka održi predavanje osnovcima u Mladenovcu\nMladenovački naprednjaci nisu uspeli u nameri da osnovcima u školu dovedu influenserku i popularnu tiktokerku Saru Damnjanović, ali je zato ona danas imala susret sa svojim mladim pratiocima na centralnom trgu u Mladenovcu.\nPiše: Katarina Živanović 5. 10. 2020.\nVukmirović: U Mongoliji su me cenili, u Srbiji ne\nStručno predavanje direktora omladinske škole Juventus Academy u Kini (Zhuhai, Shaoguan), Aleksandra Vukmirovića, na temu “Prilagođavanje kulturološkim i stručnim razlikama i izazovima u radu (Kina, Mongolija, Japan)” održano je danas na Visokoj školi strukovnih studija Akademija fudbala.\nPiše: K. Despotović 12. 3. 2020.\nTrener ne sme da laže igrače\nFakultet za sport Univerziteta „Union – Nikola Tesla“ je u saradnji sa KK Partizan organizovao radionicu u kojoj su budući brucoši ove visokoobrazovne ustanove imali priliku da prisustvuju treningu crno-belih.\nPiše: N. M. 12. 3. 2020.\nDačić održao predavanje studentima Diplomatske akademije\nŠef srpske diplomatije Ivica Dačić održao je danas u Beogradu predavanje polaznicima Diplomatske akademije Ministarstva spoljnih poslova o ciljevima i prioritetima spoljne politike Srbije.\nStručno predavanje direktora omladinske škole Juventus Academy\nStručno predavanje direktora omladinske škole Juventus Academy u Kini (Zhuhai, Shaoguan) na temu „Prilagođavanje kulturološkim i stručnim razlikama i izazovima u radu ( Kina, Mongolija, Japan)“ odrzaće se na Visokoj školi strukovnih studija Akademija fudbala, Deligradska 27, u četvrtak 12. marta 2020. u 15h.\nPiše: Promo 9. 3. 2020.\nTvorac koncepta „humanog liderstva“, čija je kompanija procenjena na preko 2, 5 milijarde dolara, američki biznismen i vizionar Bob Čepman biće gost Ekonomskog fakulteta, gde će studentima kroz gostujuće predavanje preneti svoje bogato poslovno iskustvo i znanje.\nPiše: J. T. 19. 2. 2020.\nSrbija sada ima politiku koju Rusija smatra najboljom za regiju Zapadnog Balkana. Ona je istorijski utemeljena na političkoj ravnoteži između zemalja Zapadne Evrope i Rusije.\nPiše: Jelena Tasić 11. 12. 2019.\nKralj piramida u Beogradu eksluzivno otkriva tajne faraona\nPiše: Z. R. 3. 10. 2019.\nVujić (NASA) o značaju srpskih naučnika u misiji Apolo 11\nDobitnik Predsedničke medalje slobode za učešće u Apolo misijama i koordinator Programa NASA David Vujić održao je danas predavanje u Srpskoj akademiji nauka i umetnosti na kome je podsetio na grupu naučnika srpskog porekla koji su zajedno sa njim činili tim „Serbo-7“.\nDejvid Vujić: „Ćelavi orao“\nDejvid Vujić, jedan od tima takozvanih „Srpskih 7-Apolo“, gost je Beograda, gde će danas na Mašinskom fakultetu održati predavanje.\nPiše: Ivana Šundić Mihovilović 19. 7. 2019.\nO Korbinu i Bregzitu\nKad god je bila na vlasti, Laburistička stranka bila je suočena sa nemogućnošću da primeni radikalne mere, bila je u poziciji da administrira kapitalizam, a nije činila ozbiljne napore da se sistem promeni, navodi politikolog Miroslav Samardžić u svom radu „Korbinov pokušaj obnove britanskog parlamentarnog socijalizma“.\nPiše: M. Pudar 18. 7. 2019.


Otkriveno ko je nagovorio Trampa da likvidira Sulejmanija: Deceniju smišljao kako da ga se reši - Telegraf.rs\n10/01/20 | 10:16 ≫ 10:26\nOtkriveno ko je nagovorio Trampa da likvidira Sulejmanija: Deceniju smišljao kako da ga se reši\nDeset godina se trudio da ukloni lidera elitne jedinice Revolucionarne garde\nIlustracija: Nikola Jovanović Foto: Tanjug/AP/Profimedia\nDržavni sekretar SAD Majk Pompeo bio je inicijator odluke predsednika Donalda Trampa da odobri napad na iranskog generala Kasima Sulejmanija, prenosi CNN, dok Njujork tajms navodi da iza toga stoji direktorka CIA Ðina Haspel.\nUklanjanje lidera elitne jednice Revolucionarne garde "sa bojnog polja" bio je cilj najvišeg američkog diplomate već deceniju, prenosi CNN izjavu neimovanog zvaničnika koji kaže da je Pompeo sa tim predlogom izašao pred Trampa.\nPrema izvorima bliskim Pompeu, državni sekretar je tokom svoje karijere verovao da je Iran u korenu svih problema na Bliskom istoku i fokusirao se na Sulejmanija, "komandanta u senci", koji stoji iza terorizma širom tog regiona.\nKao bivši diplomac iz Vest Pointa koji još uvek ima mnogo prijatelja u vojsci na Bliskom istoku, Pompeo je bio uveren da je Sulejmani kriv za smrt stotine američkih vojnika, kao i da je arhitekta iranskih vojnih operacija u Iraku i Siriji.\nIzvor kaže da je Pompeo izjavio da se "neće povući iz javne službe dok Sulejmani ne ode sa bojnog polja".\nPompeo našao način da likvidira Sulejmanija Foto: Tanjug/AP\nPosle izjave da se neće kandidovati za senatora u Kanzasu, gotovo je izvesno da će Pompeo nastaviti sa uticajem u Trampovoj administraciji, a koji je, prenosi CNN, u rangu "državnog sekretara, ministra obrane i direktora CIA".\nDirektorka CIA Ðina Haspel je ocenila da je pretnja koju predstavlja iranski general veća od pretnje od reakcije Irana ako bi on bio ubijen, navode izvori iz američke admnistracije.\nList navodi sa Ðina Haspel nije formalno zauzela stav o tome da li Sulejmani treba da bude ubijen, njena analiza je protumačena kao uverenje CIA-e da bi njegova likvidacija ojačala, a ne oslabila, pozicije SAD i bezbednost na Bliskom istoku.\nPrethodno su se nizali različiti scenariji o mogućoj odmazdi Irana za ubistvo Sulejmanija koji su ukljucivali raketne udare, terorističke akte usmerene na Amerikance na Bliskom istoku ili napad stotina pripadnika proiranske milicije na vazduhoplovnu bazu Al Asad.\nVideo: Prvi snimci sa aerodroma u Bagdadu gde su Amerikanci ubili iranskog generala Sulejmanija\nKako su iranski mediji izveštavali o osveti za ubistvo Sulejmanija: "Mračna noć za SAD"\nSahrana Sulejmanija: U stampedu najmanje 56 mrtvih, 200 povređenih\nIran pozvao Boing da se uključi u istragu o padu aviona\nDokumenti CIA dokazuju da su Amerikanci pomagali Sadamu Huseinu dok je napadao Iran bojnim otrovima\nPotera za prevarantom u Beogradu: Ukrao ličnu kartu direktora poznate firme, ojadio banke za milione\nVuhan u izolaciji zbog koronavirusa: Saobraćaj pred obustavom, građanima zabranjeno da napuste grad\n10. januar 2020 | 14:47\nKaže se, kako seješ, tako žanješ.Čuće se.\nPokojne ljubimce pretvara u bisere\nPrvo mlađi 18 godina, a onda stariji 22 godine: Buran ljubavni život Pamele Anderson\nFilipović: Nije ovo tragično, imajte strpljenja za nas, bićemo opet oni "zlatni delfini"\nDavid poslao Dejanu poruku\nVučić na večeri koju organizuje izraelski predsednik\nSrdačan pozdrav Stankovića i selektora vaterpolo reprezentacije Španije\nSavić: Uspeli smo da izvučemo nerešeno, ali ne može uvek na peterce da se prođe!\nKovač otkrio da li ostaje selektor posle neuspeha u kvalifikacijama za OI! Ugovor je istekao, ali...\nJunajted pao na Old Trafordu: Barnli odneo bodove iz Mančestera posle 57 godina!\nAfera Bakarne cevi: Zatvorili fabriku u Majdanpeku, ljudi ne znaju gde će. Reagovalo ministarstvo\nJuve srušio Romu za polufinale Kupa Italije: Ronaldo stigao do 12. kola od početka sezone!\nOdbojkaši Partizana u finalu Kupa Srbije!\nTransferi: Stuparević u Italiji, Totenhem našao napadača, Zvezdina "šut karta" za Van La Paru\nPoslušajte senzualnu muziku iz filmova za odrasle iz '70-ih\nNakon toliko godina: Fanovi Lejdi Gage shvatili da su je gledali u popularnoj seriji\nU kultnom istoimenom filmu odigrala je ulogu mlade: Balet "Ko to tamo peva" posvećen Nedi Arnerić


Vojna akcija SAD, Francuske i Britanije u Siriji – šta do sada znamo o napadima – NovostiDana.rs\nVojna akcija SAD, Francuske i Britanije u Siriji – šta do sada znamo o napadima\nSjedinjene Američke Države (SAD), Francuska i Velika Britanija rano jutros su izvele zajedničku vojnu akciju protiv ciljeva režima Bašara el Asada u Siriji, optužujući ga za navodni hemijski napad 7. aprila u gradu Dumi. Prenosimo šta se do sada zna o napadima i reagovanja.\nNačelnik generalštaba Združenih snaga SAD Džozef Danford rekao je da su zapadne snage u subotu ujutru, u 01.00 po GMT (04.00 u Siriji), gadjale tri cilja vezana za program sirijskog hemijskog oružja: jedan nedaleko od Damaska i dva u regionu Homs u centralnoj Siriji.\nSat kasnije napadi su „završeni“, dodao je on, napominjući da u ovoj fazi nije planirana druga operacija.\nPrema njegovim rečima, saveznici su se pobrinuli da ne pogode ruske snage, prisutne u zemlji u velikom broju.\nMoskva je potvrdila da napadi nisu bili usmereni na ruske vazduhoplovne i pomorske baze.\nRuska vojska je saopštila i da u napadima nema „žrtava“, ni medju civilima ni medju sirijskim vojnicima.\nFrancuski predsednik Emanuel Makron rekao je da su francuski napadi bili „ograničeni na ciljeve koji sirijskom režimu omogućavaju proizvodnju i upotrebu hemijskog oružja“.\n„Veliki deo hemijskog arsenala sirijskog režima je uništen“, rekao je francuski ministar spoljnih poslova Žan-Iv Le Drijan.\nFrancuska ministarka odbrane Florans Parli rekla je da su ciljani „glavni istraživački centar“ i „dva proizvodna centra“ za hemijsko oružje.\nBritanci su saopštili da su pogodili vojni kompleks nekadašnju raketnu bazu 24 kilometra zapadno od Homsa, gde se veruje da režim drži hemijsko oružje.\nZvanična sirijska novinska agencija Sana javila je da su u napadima pogodjeni istraživački centar u Barzehu i da je ciljano vojno postrojenje nedaleko od Homsa. Ti projektili su presretnuti a troje civila je ranjeno.\nPrema sirijskoj opozicionoj Opservatoriji za ljudska prava svi gadjani objekti bili su „potpuno prazni“ i „evakuisani“ pre više od tri dana.\nSAD su koristile „različite tipove municije“, kao i krstareće rakete Tomahavk. Mreža Foks njuz je prenela da su u napadima korišćeni i bombarderi B-1.\nAmerički ministar odbrane Džim Matis rekao je da su američke snage koristile dvostruko više municije nego u američkom napadu u aprilu 2017. godine na vojnu bazu kod Homsa.\nPentagon je saopštio da medju američkim vojnicima nema gubitaka.\nFrancuska je za napad upotrebila brodove u Sredozemnom moru i borbene avione iz više baza u zemlji, rekla je Florans Parli.\nLondon je koristio četiri lovca Tornado GR4 koji su opremljeni raketama „storm shadow“.\nKomanda sirijske vojske saopštila je da su Vašington i njegovi saveznici ispalili „oko 110 projektila na mete u Damasku i drugde“ u Siriji, kao i da je većina tih projektila presretnuta. Sirijska državna televizija je javila da je sirijska vojska „presrela“ rakete u Homsu.\nRusija je saopštila da su ispaljene 103 rakete, a da su sirijske snage presrele 71 zahvaljujući sistemima sovjetske izrade kojima je Sirijce opremila Moskva.\nRuski sistemi protivvazdušne odbrane rasporedjeni u Siriji nisu korišćeni, navelo je rusko ministarstvo odbrane.\nUjedinjene nacije su apelovale na „uzdržanost“ svih svojih članica.\nDamask je osudio „varvarsku i brutalnu agresiju zapadnjaka“, čiji je cilj bio „podrivanje“ istrage Organizacije za zabranu hemijskog oružja. Misija te organizacije trebalo je danas da počne rad u Dumi. Sirijske snage su danas saopštile da su ušle u Dumu, poslednje pobunjeničko uporište i mesto nedavnog navodnog napada hemijskim oružjem.\nRusija je sazvala hitan sastanak Saveta bezbednosti Ujedinjenih nacija, a Kremlj je „najoštrije“ osudio napade.\nIran je upozorio na „regionalne posledice“ vojne akcije, koju je oštro osudio vrhovni vodja ajatolah Ali Hamnei, nazivajući američkog predsednika Donalda Trampa, francuskog predsednika Emanuela Makrona i britansku premijerku Terezu Mej „zločincima“.\nS druge strane, Turska napade smatra „primerenim“, a Izrael „opravdanim“. NATO im je dao svoju „podršku“, uz ocenu da će umanjiti mogućnosti režima da sprovede nove hemijske napade.\nSirijska pobunjenička grupa Vojska islama, koja je kontrolisala Dumu, ocenila je da napadi predstavljaju „farsu“ dokle god je predsednik Asad na vlasti.\nAsad: Odlučniji sam nego ikad da se borim protiv terorizma u Siriji\nBranko Mladenović novi predsednik gradskog odbora Nove stranke u Beogradu


Počinje treći po redu memorijalni turnir "Milan Rmuš" i to u Padinskoj Skeli - www.lobi-info.rs\nPočinje treći po redu memorijalni turnir „Milan Rmuš“ i to u Padinskoj Skeli\nMarija K. 2. decembra 2019., 17:45 3.6k Views\nMemorijalni turnir u malom fudbalu „Milan Rmuš“, koji je posvećen svim na dužnosti nastradalim pripadnicima vatrogasno-spasilačke brigade Beograd, održava se treću godinu zaredom.\nZa 150 godina koliko postoji naša brigada živote je tragično izgubilo devetoro kolega u čiju čast smo i pokrenuli ovu manifestaciju – priča Dragan Miković, komandant bataljona VSB Zvezdara.\nOd ponedeljka pa do 12. decembra, u sportskoj hali u Padinskoj Skeli, nadmetaće se 16 ekipa među kojima su vatrogasno-spasilačke brigade iz Beograda, jedna iz Novog Sada, komunalna milicija, SAJ, BIA…\nPrve godine učešće su uzele samo vatrogasne ekipe iz Beograda, a iz godine u godinu odlučile su da nam se pridruže i ostale kolege.\nTakmičari su raspoređeni u četiri grupe, a finale je zakazano za 12. decembar kada će biti odigrana i revijalna utakmica veterana vatrogasnih brigada i ekipe Radio-televizije Srbije.\nMedalje koje će pobednici poneti kućama obezbeđene su uz podršku GO Palilula.\nPrethodna objava U Beogradu se očekuje ledena kiša, susnežica i sneg, komunalne službe u pripravnosti\nSledeća objava Sinoć ponovo oboren pešak na Zrenjaninskom putu\nU Beogradu se očekuje ledena kiša, susnežica i sneg, komunalne službe u pripravnosti\nSinoć ponovo oboren pešak na Zrenjaninskom putu


Nedelja Crvenog krsta od 8-15.maja - YU ECO RTV\nNaslovna / Društvo / Nedelja Crvenog krsta od 8-15.maja\nGoran 7 маја, 2021\tDruštvo Napiši komentar 40 Pregledi\nGradska organizacija Crvenog krsta Subotica pomaže zajednici i sugrađanima u borbi protiv pandemije shodno potrebama na terenu, ali i kroz redovne programe u skladu sa mogućnostima i okolnostima, rečeno je uoči Svetskog dana Crvenog krsta koji se obeležava sutra i Nedelje Crvenog krsta koja se obeležava od 8-15. maja.\nGradska organizacija Crvenog krsta Subotica i njeni volonteri i zaposleni svakodnevno pomažu Subotičanima u borbi protiv pandemije kovida-19 angažovanjem na vakcinalnim punktovima, kroz rad u Pozivnom centru gde obaveštavaju sugrađane o terminima za vakcinaciju i gde je od 18. februara do danas upućeno 28501 poziv Subotičanima uz angažovanje 15 volontera. Pored toga, funkcioniše i linija podrške najstarijim sugrađanima i invalidima, a u proteklih 6 meseci podeljeno je više od 6000 paketa pomoći najugroženijima uz pomoć mnogobrojnih donatora. Pored borbe sa pandemijom, Crveni krst Subotice i dalje radi na sprovođenju redovnih programa u skladu sa mogućnostima i okolnostima, istakao je sekretar GO Crvenog krsta Subotica, dr Siniša Trajković.\nČlan Gradskog veća zadužen za oblast socijalne zaštite i zdravstva, Ilija Đukanović podsetio je da su ove godine nakon više godina, u budžetu opredeljena sredstva za javna ovlašćenja Crvenog krsta za programe dobrovoljnog davanja krvi i delovanja u nesrećama u visini od 3,3 miliona dinara. Ukupno je za rad GO Crvenog krsta lokalna samopurava izdvojila za ovu godinu 39,7 miliona dinara.\nObeležavanje Nedelje Crvenog krsta počinje sutra, 8. maja, na dan rođenja osnivača ove organizacije Anrija Dinana kada će biti položen venac na njegovu bistu, a tokom cele naredne nedelje biće organizovane mnogobrojne radionice u školama , kao i razne druge aktivnosti kojima će se obeležiti Nedelja Crvenog krsta koja se završava u subotu 15. maja podelom nove i polovne garderobe u dvorištu Crvenog krsta od 9-12 časova.\nPrethodna Fizičkom aktivnošću do boljeg zdravlja\nSledeća Otvoren konkurs za poljoprivrednike u oblasti voća, povrća, grožđa i cveća


Srbija, zima građanskog nezadovoljstva / Srbija / zone / home page - Osservatorio Balcani e Caucaso Transeuropa\nSrbija, zima građanskog nezadovoljstva\nBeograd (Fotosr52 /Shutterstock)\nReč je, zapravo, o nekoj vrsti pobune nezadovoljnih društvenih grupa, a naročito srednje klase. Oni teže jačanju pravne sigurnosti i ukidanju "partokratije" i masovnim dolaskom na proteste pokazuju želju i spremnost za promene\n10.01.2019. - Dragan Janjić Beograd\nSvake subote uveče hiljade ljudi, uprkos hladnoći i snegu, maršira kroz centar Beograda u protestu protiv vladajućeg bloka i predsednika Srbije Aleksandra Vučića. Reč je, zapravo, o nekoj vrsti pobune nezadovoljnih društvenih grupa, a naročito srednje klase, odnosno obrazovanijeg dela gradskog stanovništva snažno opredeljenog za evropske vrednosti i ulazak Srbije u Evropsku uniju (EU). Nema (vidljive) čvrste organizacije, nema organizovanog dolaska građana iz drugih mesta, a vodeći mediji praktično prećutkuju proteste. Protivnici vlasti okupljaju se mahom spontano, o protestima se dobrim delom informišu na društvenim mrežama, a parole i slogane osmišljavaju sami.\nTi slojevi stanovništva su naročito marginalizovani nakon dolaska na vlast Vučića i njegove Srpske napredne stranke (SNS) pre osam godina. Oni teže jačanju pravne sigurnosti i ukidanju "partokratije" i masovnim dolaskom na proteste pokazuju želju i spremnost za promene. Do sada je organizovano pet protesta, a svaki sledeći je bio masovniji od prethodnog. Jedan od razloga za ubrzano narastanje pobune su veoma oštre i uvredljive reakcije vlasti na demonstracije. "Došli ste u ovolikom broju na poziv Aleksandra Vučića", rekao je na jednom od protestnih okupljanja glumac Branislav Trifunović, sugerišući da je uvredljiv način na koji vlasti govore o učesnicima protesta motivisao veliki broj ljudi da izađu na ulice.\nVučić je na samom početku protesta rekao da neće udovoljiti zahtevima demonstranata pa makar ih na ulice izašlo pet miliona, što je podstaklo njegove oponente da osmisle slogan "Jedan od pet miliona" ispisan na transparentima i bedževima koje nose učesnici protesta. Ministar unutrašnjih poslova Nebojša Stefanović je lično na konferenciji za novinare ubeđivao srpsku javnost da prema policijskim podacima u demonstracijama učestvuje tek 3.500 ljudi. Budući da su ulice u centru grada redovno zakrčene demonstrantima i da fotografije i video snimci govore o masi ljudi u protestnoj šetnji, obraćanje ministra je dočekano sa nezadovoljstvom, a oponenti ga tumače kao "znak panike" u vladajućim krugovima.\nPošto se i u praksi pokazalo da ovakav pristup redovno donosi povećanje broja učesnika protesta, nastojanja da se demonstracije obeshrabre tako što će biti predstavljene kao hir "šačice nezadovoljnika" kojima manipuliše opozicija (a verovatno i neke strane službe) su utihnula. Ali, učesnici demonstracija i dalje trpe oštre kritike u mejnstrim medijima, bez mogućnosti da se i oni oglase u tim medijima, da se brane i iznesu svoje stavove. O samim demonstracijama se objavljuju mahom šture informacije plasirane u odmaklim minutima emisija vesti i na unutrašnjim stranicama listova.\nŽeleći da predupredi svaki rizik, Vučić je brzo od stava da neće reagovati ni da na ulicama bude pet miliona građana, preko pokušaja minimalizovanja broja okupljenih, stigao do nastojanja da proteste svede na zahtev za izbore. “Mene interesuje legitimnost. Imamo legalitet, ali ako neko sumnja u legitimitet – nema problema, ja sam uvek spreman da to proverimo“, rekao je on u jednom obraćanju tokom novogodišnjih praznika. "Ako vlast treba da bira, njoj se sigurno više isplati da izbori budu danas, nego za šest meseci, kada bi opoziciono delovanje na krilima protesta ojačalo, tako da je logično i to što radi opozicija i to što vlast najavljuje izbore, a da li će ih biti - videćemo", kaže politički analitičar Dragomir Anđelković.\nUmesto prebrojavanja demonstranata i pokušaja da dokažu da ih je veoma malo, vladajući krugovi su se, dakle, opredelili za tvrdnje da je reč o političkim skupovima koje organizuju opozicione stranke, uz optužbe da su to lopovi koji su, u vreme dok su bili na vlasti, opljačkali Srbiju. Opozicija na takva nastojanja, kao ni na tvrdnje da je "lopovska", nema priliku da odgovori u mejnstrim medijima koji opširno prenose stavove vlasti. Iako opozicija ne pominje zahteve za izborima, vlasti tvrde da učesnici protesta zapravo traže nove izbore, a neformalno se najavljuje da bi oni mogli da budu organizovani već na proleće.\nJedna od glavnih teza predstavnika vlasti je da mogu da razgovaraju sa građanima, ali ne i sa opozicijom, čime se implicira stav da oni koji su opozicija nisu istovremeno i građani i negiraju osnovni postulati demokratskog društva. Iz toga se može zaključiti da su se opredelile da se protestima suprotstave vanrednim parlamentarnim izborima, za kojima inače ne postoji realna potreba jer je vladajuća većina veoma stabilna, i da pri tome naprave podelu između gradjana i opozicionih stranaka.\nIzbori i izborna kampanja su teren na kome je vladajući blok suveren budući da kontroliše organe javne vlasti, da ima veliki upliv na najuticajnije medije u zemlji, da raspolaže novcem za kampanju i da bez ustručavanja i obilato koristi državne resurse za političku promociju. Izbori će neminovno u prvi plan morati da izbace opozicione partije, čime bi se stvorio širok prostor za razvodnjavanje narastajućeg nezadovoljstva kroz podsticanje neslaganja među heterogenim političkim i drugim grupacijama i organizacijama koje otvoreno ili posredno podržavaju proteste i učestvuju u njima. Spontanost, koja i dalje snažno karakteriše proteste, očigledno je ozbiljan protivnik primarno populističke vlasti zasnovane na autoritetu lidera i vladajuće stranke i marginalizaciji vladavine prava.\nOstaje, međutim, činjenica da u onim delovima društva koji, po prirodi stvari, treba da daju veliki doprinos napretku i razvoju, definitivno i nepovratno raste nezadovoljstvo koje neće tek tako nestati ni nakon eventualnih izbora. Ti slojevi će, ukoliko sadašnja opozicija ne pokaže zrelost i spremnost da se bolje organizuje i čvršće poveže u front protiv populističke vlasti sklone autoritarizmu, svakako tražiti neke druge modele za kanalisanje otpora. Vlasti, dakle, mogu organizovanjem izbora da dobiju u vremenu, ali ne i da u potpunosti "pacifikuju" srednji sloj koji počinje da se budi.\nGrađanski protesti su jedan do najvažnijih aduta koji oponenti vlasti trenutno drže u rukama. Do sada su organizovani u pet navrata. Prvi put okupilo se nekoliko hiljada ljudi. Druge subote došlo je dvostruko više, a treći i četvrti put je na ulicama Beograda već bilo nekoliko desetina hiljada demonstranata. Peti protest, održan 5. januara ove godine, okupio je do 10 hiljada građana, ali treba imati u vidu da je dan bio veoma hladan i da su u toku novogodišnji i božićni praznici, što znači da je dosta ljudi otputovalo. Tog dana su po prvi put organizovani protesti i u Nišu, Kragujevcu i još nekoliko gradova.\nProtesti su prvobitno inicirani napadom na lidera Levice Srbije i jednog od osnivača Saveza za Srbiju (SZS, trenutno najjači opozicioni blok u Srbiji) Borka Stefanovića i još dvojicu aktivista, koji se desio 23. novembra prošle godine u Kruševcu. Od tada se organizuju pod geslom “Protiv nasilja – stop krvavim košuljama“ jer je Stefanović udaren metalnom šipkom u glavu i obilno je krvario pa mu je i košulja bila krvava, a slogan “Jedan od pet miliona” dodat je nakon već pomenute Vučićeve izjave da neće prihvatiti zahteve demonstranata čak i ako bi ih se okupilo pet miliona. Predstavnici opozicije dolaze na proteste, ali su izmešani sa demonstrantima i ne drže govore. Umesto njih, u prvom planu su glumci, intelektualci i mladi aktivisti.\nAli, takvo stanje ne može potrajati dugo, naročito ukoliko se vlasti zaista opredele da na proleće raspišu vanredne izbore. Opozicija zna da vladajući blok ima preimućstvo u kampanji i na izborima, pa će morati da se opredeljuje između dve osnovne varijante - bojkota izbora i izlaska na izbore pod uslovima za koje unapred zna da su za nju krajnje nepovoljni i da bi pobeda bila ravna političkom čudu. I za jednu i za drugu varijantu potrebno je osmišljavanje široke političke platforme, stvaranje čvrste i dobro povezane organizacije na teritoriji cele zemlje i održavanje "političke temperature" kroz proteste koji artikulišu nezadovoljstvo protivnika vlasti.\nČvrstog dogovora za sada nema, ali je izvesno da se, po prvi put nakon dolaska na vlast Vučića i njegove SNS, otvara prostor za neku ozbiljniju političku akciju. Prva prepreka koju opozicija treba da pređe je dogovor o tome da li će se ključne opozicione stranke uključiti u izborni proces ili će aktivno bojkotovati izbore. Nijedna od te dve mogućnosti nije naročito povoljna za oslabljenu opoziciju, ali trećeg izbora naprosto nema.


Srbija u Briselu otvorila poglavlje 17 – Ekonomska i monetarna politika\nRepublika Srbija je danas, na Međuvladinoj konferenciji u Briselu, otvorila dva dodatna poglavlja u procesu pristupanja Republike Srbije Evropskoj uniji, i to poglavlje 17 – Ekonomska i monetarna politika i poglavlje 18 – Statistika. Time je Srbija otvorila 16 poglavlja, od ukupno 35, od kojih su dva privremeno zatvorena.\nU poglavlju 17 – Ekonomska i monetarna politika, Narodna banka Srbije ima rukovodeću ulogu. Kao prvonadležna institucija koordinisala je rad Pregovaračke grupe 17 (koju čine predstavnici 12 institucija) u procesu analize i upoređivanja relevantnog domaćeg pravnog okvira sa zakonodavstvom Evropske unije, odnosno ocene njihove usklađenosti (skrining) i izrade detaljnih planova za usklađivanje, u okviru pregovaračke pozicije Republike Srbije.\nPregovori u okviru poglavlja 17 odnose se na usaglašavanje domaćeg zakonodavstva u oblasti ekonomske i monetarne politike s pravnim tekovinama Evropske unije.\nOtvaranje poglavlja 17 treba shvatiti kao pripremu Srbije da efikasno učestvuje u ekonomskom dijalogu sa Evropskom unijom koordinacijom nacionalnih ekonomskih politika, zajedničkim planiranjem integracija privreda, podsticanjem privrednog rasta, obezbeđivanjem radnih mesta i unapređenjem konkurentnosti domaće privrede.\nGeneralno gledano, u oblasti ekonomske politike, pravna tekovina Evropske unije zahteva od država članica da koordinišu svoje ekonomske politike, kao i da poštuju pravila koja se odnose na stabilnost javnih finansija i procedure prekomernog deficita. Od države se očekuje da učestvuje u sistemu nadzora ekonomskih i fiskalnih politika, što obuhvata praćenje određenih pokazatelja i trendova, te izradu odgovarajućih programa, kao što je na primer Program ekonomskih reformi, koji Srbija izrađuje od 2014. godine. Cilj je da se država, kao funkcionalna tržišna privreda, osposobi za integraciju na tržište Evropske unije i da bude u stanju da izdrži kompetitivne pritiske na njemu, uz stabilne javne finansije i održiv privredni rast.\nPosebno su izdvojene pravne tekovine Evropske unije iz oblasti monetarne politike i odnose se na nezavisnost centralne banke (personalnu, funkcionalnu, institucionalnu i finansijsku), zabranu centralnim bankama da direktno finansiraju javni sektor (tzv. monetarno finansiranje) i zabranu privilegovanog pristupa javnog sektora finansijskim institucijama. Ovi zahtevi treba da obezbede efikasnost centralne banke u ostvarivanju osnovnog cilja – stabilnosti cena. Takođe, od novih država članica očekuje se da teže ispunjenju kriterijuma za usvajanje evra, a dok ne pristupe zoni evra (status države članice s privremenih izuzećem – derogacijom), od njih se očekuje da svoju politiku deviznog kursa tretiraju kao stvar od zajedničkog interesa Evropske unije.\nDomaće zakonodavstvo iz oblasti ekonomske i monetarne politike je i u ovom trenutku u najvećoj mogućoj meri usklađeno s pravnim tekovinama Evropske unije. Radi potpune usklađenosti, Srbija je u pregovaračkoj poziciji predvidela određene izmene i dopune ključnih zakona iz ove oblasti – Zakona o Narodnoj banci Srbije i Zakona o budžetskom sistemu, najkasnije do kraja 2021. godine. Izmenama i dopunama Zakona o Narodnoj banci Srbije izvršiće se potpuno usklađivanje sa Statutom Evropskog sistema centralnih banaka i Evropske centralne banke, pri čemu je predviđeno da se jedan deo odredaba primenjuje nakon pristupanja Republike Srbije Evropskoj uniji, a drugi deo posle pristupanja zoni evra – nakon što Narodna banka Srbije postane deo Evrosistema (odredbe o nadležnosti u sprovođenju monetarne politike Evropske unije i drugo). Izmenama Zakona o budžetskom sistemu obezbediće se potpuno usklađivanje s pravnim tekovinama Evropske unije, posebno s direktivom Saveta 85/2011/EU, čime bi zemlja vodila fiskalnu politiku u skladu s pravilima i načelima koja se primenjuju u Evropskoj uniji, izveštavala o stanju budžetskog deficita i javnog duga, te učestvovala u koordinaciji ekonomskih politika.\nKorist od otvaranja poglavlja 17 za Srbiju leži u tome što će Srbija pomoću modernog zakonodavstva po standardima Evropske unije u oblasti ekonomske i monetarne politike nastaviti da održava makroekonomsku stabilnost i unapređuje konkurentnost i rast domaće privrede, koja počiva na tržišnim principima i slobodnoj konkurenciji. To se obezbeđuje održavanjem stabilnosti cena, stabilnosti javnih finansija, strukturnim ekonomskim reformama i unapređenjem domaćeg poslovnog okruženja.\nNarodna banka Srbije i dalje će nastojati da uz pomoć stručnog i posvećenog kadra aktivno doprinosi napretku u procesu pristupanja Republike Srbije Evropskoj uniji, ne samo u ovom poglavlju već i u svim poglavljima u kojima aktivno učestvuje.


Bosman gradi vještačko jezero na Bjelašnici vrijednosti 1,2 miliona KM – Bh-index\nBosman gradi vještačko jezero na Bjelašnici vrijednosti 1,2 miliona KM\nBiznis Datum: 03.09.2018.\n03/09/2018 by Akta.ba\nSarajevska kompanija Bosman izvodi radove na izgradnji vještačkog jezera na planini Bjelašnica.\n“Trenutno se izvode radovi zaštite geomembrane i postavlja se pocinčana zaštitna metalna ograda da se obezbijedi akumulacija sa sigurnosnog aspekta”, kazali su iz kompanije Bosman Sarajevo za Akta.ba.\nDakle u pitanju su dodatni radovi na rekonstrukciji i modernizaciji akumulacije II na Bjelašnici s povećanjem kapaciteta.\nDodatni radovi uključuju i Izvođenje priprema za drugu fazu građenja, odnosno drenažnog sistema, izgradnja sabirnog šahta i muljnog ispusta akumulacije, nanošenje tereta u vidu reno madraca (gabiona) lociranih na dnu jezera radi stabilizacije geomenbrane.\n“Vrijednost ove investicije je 1,2 miliona KM, a završetak prve faze radova i punjenje jezera planiran je za 30. septembar 2018. godine”, poručili su iz Bosmana.\nVještačka jezera ove vrste na planinama se grade kako bi ih tokom zime mogli upotrebljavati u segmentu osnježavanja, dok u ljetnim danima mogu poslužiti kao turistička atrakcija.\nPrvi put iskusila čari nudizma: Otišla na plažu sa dečkom, drugaricom i njena dva brata, onda se desilo…\nDrama u pritvoru: Radovanović iščupao slavinu za vodu i nanio sebi povrede


Nema više pomeranja kazaljki na satu: Evo kada će zemlje EU to raditi poslednji put! | DNEVNE\nNema više pomeranja kazaljki na satu: Evo kada će zemlje EU to raditi poslednji put!\n“Pre donošenja odluke o tome koje će standardno vreme primenjivati, države članice treba da sprovedu javna savetovanja kako bi uzele u obzir želje građana. Takođe u odabiru vremenske zone svakako su relevantni geografski faktori i specifičnosti regija u kojima se nalaze pojedine države članice.\nZa sprovođenje ove Direktive potrebna je međusobna saradnja država članica kako bi se na usklađen i koordiniran način donele odluke o predviđenom standardnom računanju vremena. Potrebno je uspostaviti koordinacijski mehanizam koji će se sastojati od po jednog imenovanog predstavnika iz svake države članice i jednog predstavnika Komisije.\nU okviru koordinacijskog mehanizma trebalo bi da se razmotri i oceni potencijalni učinak odabira standardnog vremena država članica na funkcionisanje unutrašnjeg tržišta. Kako bi se izbegli poremećaji u saobraćaju, komunikacijama i drugim sektorima, države članice trebalo bi najkasnije do 1. aprila 2020. da obaveste Komisiju u slučaju da nameravaju da promene svoje standardno vreme poslednje nedelje u oktobru 2021.”, rekao je hrvatski poslanik u EP-u Davor Škrlec.


Jul 16, 2019 10:48\nMože li susret francuskog i srpskog predsednika u Beogradu da označi novi početak u odnosima dve zemlje? Koliko je realna želja Makrona da se kompromis po pitanju Kosova i Metohije pronađe u roku od nekoliko meseci? Šef srpske diplomatije kaže da to što je francuski predsednik Emanuel Makron istakao potrebu za kompromisom između Beograda i Prištine – velika promena u politici Francuske.\nIvica Dačić je gostujući u Dnevniku RTS-a rekao da je reč o istorijskoj poseti, jer je posle 18 godina jedan francuski predsednik došao u Beograd.\n"Činjenica je da je Makron imao veoma emotivan nastup i da je na neki način to doprinelo da osvoji srca Beograđana i građana Srbije. Retki su političari sa Zapada koji bude emocije u našem narodu", naveo je Dačić.\nPrema Dačićevim rečima odnosi Srbije i Francuske su bili izuzetno bliski, pa su bili hladni.\n"Generalno, postoji ta jedna emocija između Francuske i Srbije. Nama je to bilo potrebno i zbog nacionalnog integriteta, dostojanstva, to je pokazatelj bliskosti sa jednom velikom svetskom silom, pored Rusije. Da imamo jednog prijatelja sa Zapada", istakao je Dačić.\nŠef srpske diplomatije je naveo da, kako je i sam Makron rekao, Beograd i Pariz ne mogu da vrate vreme unazad, ali je potrebno da se resetuju odnosi.\n"Mi smo pokušavali i sa drugim zemljama da vratimo odnose, sa SAD i ostvarili smo određeni napredak. Sećate se kako je naš narod bio oduševljen kada je Tramp pobedio na izborima. Mislim da sada ima mnogo više razloga da kažemo Emanuele Srbine. Mi Srbi jesmo skloni preterivanju, ali je posle dužeg vremena ovo bila poseta sa jasnim porukama", rekao je Dačić.\nPrema njegovim rečima, ako se pogleda šta je Makron rekao, posebno na Kalemegdanu - to su poruke koje obavezuju.\n"Kada pokažete da vam je Srbija u srcu, da ćemo zajedno dalje raditi, to su poruke koje ostavljaju neke obaveze za onoga ko ih izgovara. Zato mislim da je ovo jedan veliki korak napred. Ali, prijateljstvo treba negovati", kazao je Dačić.\nNajava ličnog angažmana Makrona\nMakron nije podsetio na činjenicu da je Francuska priznala nezavisnost Kosova. Govorio je o suverenitetu Srbije i govorio je o kompromisu.\nMakron je, kaže Dačić, ako se prati prezicno šta je rekao - istakao potrebu za kompromisom.\n"To je velika promena u politici Francuske. To je ono o čemu smo mi govorili sve vreme, i ono ka čemu se pomerila američka administracija, ali Tramp o tome nije nikada govorio. Makron je rekao da je neophodno da se pronađe kompromis između stavova Beograda i Prištine, veoma precizno. Rekao je i da će se lično angažovati. To je velika stvar", dodao je Dačić.\nSmatra da je, ipak, preterani optimizam da će se kompromis dogoditi u narednih nekoliko meseci.\n"Makron želi tome da se posveti, ali to ne znači da neki drugi akteri sada to sa velikim odobravanjem gledaju. I na Zapadu postoji ta geostrateška igra, nisu tu samo u pitanju Rusija i Kina, nego i Vašington, Brisel i Berlin. Mislim da je posle dužeg vremena ovo bila jedna izuzetno uspešna poseta", naveo je Dačić.\nDačić nije želeo da govori o neformalnom delu susreta, ali je rekao da su na večeri dugo ostali i dugo razgovarali i da je to sve bilo dobro za Srbiju.\n"Treba ići dalje, treba negovati to prijateljstvo. Mislim da je to veliki podstrek i za nacionalno dostojanstvo Srbije koje je godinama bilo frustritrano osećajem da je Zapad nepravedan prema Srbiji. Ovo je biklo potrebno Srbiji, ali mislim da je to potrebno i Francuskoj, da se vratimo i resetujemo naše odnose kakvi su bili pre 100 godina", istakao je Dačić.\nOdnos sa EU – važno zaštititi nacionalne interese\nŠto se tiče EU, Dačić kaže da se oko toga ne treba mnogo sekirati.\n"Nije to najvažnija stvar. Sigurno niko neće moliti ni Makrona ni Merkelovu da li će da se otvore dva ili tri poglavlja. Da li će da opstane EU, to je pitanje oko koga oni treba da se dogovore", kazao je Dačić.\nPrema njegovim rečima Žak Širak je dolazio 2001. godine u decembru.\n"On je tada rekao - rešite problem oko Haga i idete u EU. To nije bilo tačno. Prte toga je bilo Karadžić i Mladić, pa onda dva odvojena koloseka. Zato mislim da je dobro to što je Makron rekao za odnose sa EU. Mi ne pričamo sve ovo da ćemo ući u EU 2025, nama je bitno da zaštitimo naše državne i nacionalne interese.", zaključio je Dačić.\nPalmer: Podržavamo dijalog kojim posreduje EU 35\n16:31 August 06, 2020


Fondovi za omladinski angažman\nHome / Javni pozivi / Fondovi za omladinski angažman\nBy eSrebrenica.ba on 28. February 2015.@esrebrenica\nOmladinski angažman ima važnu ulogu u pokretanju zajednice i poticanju razvoja, jer podrazumijeva uključenost mladih u rješavanje mnogih pitanja za poboljšanje vlastitog položaja, ali i cjelokupne zajednice. Dok se većina mladih u Bosni i Hercegovini opisuju kao pasivni, ostaje zanemarena činjenica da mladi ljudi često nemaju potporu, ni usmjerenje, u svojim zajednicama kako bi ostvarili promjenu, zbog čega mnoge njihove želje i ideje ostaju neostvarene.\nKroz omladinski angažman mladi pokazuju da su ključni resurs svojih zajednica, uključuju se u odgovorne i izazovne akcije, i preuzimaju ulogu aktivnih građana. Fondacija SHL nudi financijsku i mentorsku podršku mladima, posebno onima koji nisu imali iskustva u omladinskom angažmanu, da svoje ideje pretvore u stvarnost. Mladi diljem Bosne i Hercegovine vode omladinske kampove i sastanke, regrutiraju volontere, prikupljaju novac u humanitarne svrhe, organiziraju sportske i kulturne događaje, savjetuju i daju podršku svojim vršanjacima, te na razne načine utječu na svoje zajednice. Pritom stječu organizacijske i liderske sposobnosti, praktična iskustva i aktivno sudjeluju u donošenju odluka.\nZa financijsku potporu Fondacije SHL mogu aplicirati omladinske organizacije, neformalne grupe i pojedinci kroz dva oblika podrške – Fond omladinskog angažmana (namijenjen lokalnim inicijativama u Bosni i Hercegovini) i Movements Across Borders (fond za prekograničnu suradnju mladih iz Bosne i Hercegovine i Srbije).\nPrijavne obrasce trebate prvo snimiti na vaš računar, pa onda početi sa popunjavanjem.\nInfo o programu FOA\nInfo o programu MAB


Vrlo uspešna promocija “Pravih Beograđanki” Igora Marojevića : Nadlanu.com\nVrlo uspešna promocija “Pravih Beograđanki” Igora Marojevića\nObjavljeno 17. nov 2017. / 11:40:01\nNe pamti se kada je sala knjižare “Delfi” bila toliko puna. Među gotovo 200 prisutnih, viđeni su i političarke Vesna Pešić i Aleksandra Čabraja, glumica Vesna Čipčić, dobitnici NIN-ove nagrade Vladan Matijević i Goran Petrović i brojne druge autorove kolege.\nTeoretičarka književnosti Milena Đorđijević iz Narodne biblioteke Srbije, istakla je da je po karnevalskom i grotesknom u svom novom romanu Marojević prevazišao domete poststrukturalista i uspeo da dekonstruiše i simbolički dosedno poništi gotovo sve: pojam damstva, autora, postmodernističko pisanje, psihijatrijsku scenu.\nPromocija knjige „Prave Beograđanke“ Igora Marojevića 16.…\nDobitnik NIN-ove nagrade Filip David kazao je da je po načinu na koji u svom romanu “Prave Beograđanke” barata smrću i sopstvenim likom, kao i po duhovitosti njegove proze, Igor Marojević retko originalan pisac srpske književnosti koji je, osim toga, uvek dovoljno vitalan i svež da piše upečatljivu knjigu koja je znatno drugačija od prošlih.\n- On je dobar i urednik, i prevodilac, i esejista, i dramski pisac ali je najznačajniji svakako kao autor, po svojoj originalnosti. Filmski i književni kritičar Miroljub Stojanović istakao je izvanredne trilerske i tarantinovske potencijale romana “Prave Beograđanke”. Sve troje govornika složilo se da je najbolje poglavlje romana ono o sahrani lika koji se zove i preziva isto kao i Igor Marojević i bavi njegovim poslom. Glumac Pavle Pekić, inače glavna uloga Marojevićevog pozorišnog komada "Bar sam svoj čovek", ubedljivo je pročitao to poglavlje.\nAutor je istakao da pošto su brojni likovi za koje je koristio građu iz života raznih realnih ljudi u romanu dovođeni u “neugodne kontekste, kakve savremeni Beograd rado priređuje”, odlučio da je minimalna moralna mera da liku baziranom na stvarnoj i mogućoj građi iz sopstvenog života priredi najneprijatniju sudbinu. Posle jednočasovne književne večeri, dugo je trajalo autorovo potpisivanje “Pravih Beograđanki” zainteresovanim čitaocima s primerkom romana u ruci.\nigor marojevićprave beograđankepromocija romana


23.10.2021 u 12:26\nBolna iskustva sa stranim „izaslanicima” upućuju na oprez\nBritansko pomaganje Albinu Kurtiju u nedavnim dramatičnim dešavanjima na severu Kosova ne predstavlja nikakvu novost. Britanci se već vekovima mešaju u sudbinu drugih naroda širom sveta, u stilu „zavadi pa vladaj”, a kao „demokratski narod” čak ni u 21. veku ne odriču se poslednje kolonije na evropskom tlu – Gibraltara. Nažalost, nisu jedini, jer su ih Amerikanci već odavno pretekli u tom nečasnom poslu lažnog dušebrižništva. A mesto pod suncem, naravno, traže i neki drugi. Navodim samo nekoliko manje poznatih primera takvog dušebrižništva ili „pomoći sa strane”. Kada su maja 1991. već počela dramatična zbivanja u Borovu Selu, u sarajevskom hotelu „Beograd”, preimenovanom kasnije u „Bosnia”, video sam grupu Gurki, da bih zatim saznao kako sutradan odlaze za Hrvatsku. Istovremeno,\nPovodom insinuacija koje je u javnosti izneo Mlađan Đorđević, nekadašnji savetnik za Kosovo i Metohiju predsednika Srbije Borisa Tadića, a danas čelnik pokreta pod nazivom „Oslobođenje”, da lider Socijalističke partije Srbije Ivica Dačić utiče na uređivanje dnevnog lista „Politika”, želim zarad istine, kao vršilac dužnosti glavnog i odgovornog urednika dnevnog lista „Politika”, da kažem da je reč o najobičnijoj laži. Naime, na veb-sajtu lista „Politika” danas je preneta vest agencije Beta, tačnije saopštenje pokreta „Oslobođenje” u kojem Đorđević iznosi navodne razloge zbog kojih su otkazani susreti predsednika Srbije Aleksandra Vučića s ambasadorima NR Kine i Ruske Federacije. List „Politika” je otvoren, kako za stavove vlasti, tako i za stavove opozicije, što objavljivanje ove vesti i\n28.09.2021 u 06:16\nPokret „Oslobođenje” ocenio je danas da je predsednik Srbije Aleksandar Vučić otkazao za danas planirane sastanke sa ambasadorima Rusije i Kine zato što mu suverenitet više nije bitan i trguje Kosovom i Metohijom u zamenu za produženje sopstvene vlasti. „Kada pozove Kvinta, kada pozovu nemački ili američki ambasador, Vučić potrči. A otkazuje sastanke sa ambasadorima zemalja koje su garant suvereniteta Srbije u Savetu bezbednosti”, naveo je lider „Oslobođenja” Mlađan Đorđević u pisanoj izjavi, prenosi Beta. Iz službe predsednika Srbije za saradnju s medijima jutros je saopšteno da su otkazani sastanci sa ambasadorima Rusije i Kine koje je Vučić najavio za danas. Povodom informacije da će dijalogu Beograda i Prištine u Briselu prisustvovati i zamenik pomoćnika američkog državnog\n24.08.2021 u 21:00\nMože li opozicija da se postroji u jednu kolonu\nDa se izbori održavaju početkom septembra, opozicija bi se pojavila na više izbornih lista, što bi im znatno umanjilo šanse da postanu parlamentarne. Podele nisu samo u desno orijentisanoj opoziciji, gde će, osim koalicije DSS–POKS, najverovatnije sve partije samostalno izaći na izbore. Slična je, ako ne i gora, situacija u proevropskim partijama gde za sada postoje najmanje četiri izborne kolone koje se za pola godine, kada će biti održani parlamentarni i beogradski izbori, mogu raspasti. I dok predsedničke i parlamentarne izbore, osim desnice i periodično nekih lidera bojkotaške opozicije, niko i ne


Omladina nadležnim organima: Bavite se visokom korupcijom, a ne mladima koji na nju ukazuju - Demokratska stranka\nOmladina nadležnim organima: Bavite se visokom korupcijom, a ne mladima koji na nju ukazuju\nDejan Bagarić, omladinac Demokratske stranke, saslušan je u predistražnom postupku zbog performansa na Trgu Republike održanog u oktobru prošle godine. Kako se u pozivu na saslušanje navodi, poziv je zbog „krivičnog dela Uništenje i oštećenje tuđe stvari iz člana 212 Krivičnog zakonika Republike Srbije“.\nOn je sa još nekoliko aktivista i aktivistkinja učestvovao u performansu farbanja Trga Republike koji je nosio simboličan naziv „Pozlaćivanje Trga Republike shodno njegovoj ceni“.\nBagarić, kao i drugi omladinci, farbajući trg žutom bojom i posipajući ga šljokicama, nameravali su da skrenu pažnju javnosti na zloupotrebe beogradskih vlasti u vezi sa rekonstrukcijom Trga Republike i na enormno visoku cenu radova koja do danas nije u potpunosti poznata javnosti, iako je plaćena novcem svih građana.\nPovereništvo Demokratske omladine osuđuje ovakav vid odnosa prema umetničkim performansima kojima se omladina služi da izrazi nezadovoljstvo očiglednom korupcijom u režimskim strukturama i zahteva od nadležnih organa da se bave visokom korupcijom, a ne omladinom koja na to ukazuje.\nPovereništvo Demokratske omladine


POČETNATURSKARegion Centralne Anatolije06 AnkaraUslovi za vakcinacijsku karticu i PCR test na vozovima počinju 6. septembra\n01 / 09 / 2021 06 Ankara, 26 Eskisehir, 34 Istanbul, 42 Konya, Region Centralne Anatolije, ŽELEZNIČKE, GENERAL, Fast Train, HEADLINE, Marmara Region, TURSKA\nObaveza vakcinske kartice i PCR testa u vozovima počinje u septembru\nU ovom kontekstu; Oni koji su bili cijepljeni ili su imali bolest i stariji od 18 godina putovat će bez ikakvih zahtjeva za testiranje u skladu s razdobljem koje se znanstveno smatra imunološkim, a putnici stariji od 18 godina koji nisu završili proces cijepljenja ili nisu imali bolesti, uzeti negativne rezultate PCR testa u posljednjih 48 sati prije putovanja i moraju se predočiti tokom pregleda.\nNa kontrolnim punktovima brzih vozova i u kontrolama koje se vrše na regionalnim i magistralnim vozovima; Putnici su dužni dostaviti cijepljenu, prošlu bolest (u skladu s vremenom koje se naučno smatra imunološkim nakon bolesti Covid 19) ili negativne rezultate PCR testa napravljene najviše 48 sati prije podnošenja prijave "Life Eve Sığar" (HES).\nPutnicima koji ne podnesu ovu prijavu neće biti vraćen novac dok su njihova putovanja otkazana.\nPutnici za koje se utvrdi da tokom putovanja ne ispunjavaju uslove tokom provjera koje slijede, iskrcavaju se na prvoj stanici na kojoj je stajalište vlaka odgovarajuće, a cijena karte neće biti vraćena.\nPočinje statički test pune dužine helikoptera opće namjene T625 GÖKBEY


Pružni prelaz Rajince obezbeđen najsavremenijom opremom | Bujanovačke\nPočetna DRUŠTVO Pružni prelaz Rajince obezbeđen najsavremenijom opremom\nPružni prelaz Rajince obezbeđen najsavremenijom opremom\nBujanovačke5. okt 2018.DRUŠTVO, NASLOVNA0\nBUJANOVAC, BEOGRAD, 5. oktobar 2018. (foto ilustracija/shutterstock2) – Pružni prelaz Rajince, između železničkih stanica Bujanovac i Bukarevac na međunarodnom železničkom Koridoru 10 između Niša i Preševa, početkom oktobra obezbeđen je savremenom signalno-sigurnosnom opremom i pušten u rad, saopštile su Infrastrukture železnice Srbije.\nZa putni prelaz „Rajince“, kaže se u saopštenju, firma „Galeb Sistem“ iz Šapca donirala je kompletan unutrašnji relejni uređaj sa kućicom, čija je ukupna vrednost oko 50.000 evra, dok je „Infrastruktura železnice Srbije“ u ovaj putni prelaz uložila oko 100.000 evra.\nReč je o jednom od devet putnih prelaza koje će Infrastruktura železnice Srbije obezbediti savremenom opremom do kraja godine.\nTAGpružni prelaz železnički koridor 10\nPrevious PostNewseek: Haradinaj u SAD lobira protiv razmene teritorija Next PostIljasa Zulfiju: Hvala Radniku, Fljamurtari je novi izazov\nVranjska Banja: Dva muškarca poginula na pružnom prelazu


Jacenjuk će ostati premijer, vlada treba da se menja\nUkrajinski premijer Arsenij Jacenjuk zadržaće svoje mesto ali vlada treba da bude "kompletno obnovljena", rekao je danas ukrajinski predsednik Petro Porošenko u obraćanju naciji.\n"Novi sazivi Skupštine održaće prvu sednicu iduće nedelje. Odmah ću podneti kandidaturu premijera. Imajući u vidu jedinstvo demokratskih snaga, verujem da će koalicija podržati moj predlog da imenujem Arsenija Jacenjuka", rekao je predsednik.\n"Međutim, vlada treba da bude kompletno obnovljena", dodao je, ali nije dao konkretne predloge.\nPet prozapadnih partija izabranih na prevremenim izborima 26. oktobra danas su potpisale koalicioni sporazum. Prva sednica novog Parlamenta zakazana je za 27. novembar.\n"Reforme treba da počnu odmah", rekao je Porošenko u govoru povodom godišnjice Majdana, proevropskog protestnog pokreta koji je doveo do pada proruskih vlasti Viktora Janukoviča u februaru posle krvavih sukoba u centru Kijeva.\n"Treba da postignemo evropske standarde da bi mogli 2020. da tražimo pridruženje Evropskoj uniji", rekao je Porošenko.\nU koalicionom sporazumu objavljenom danas takođe se ističe kao prioritet pridruživanje Ukrajine NATO. Parlament se obavezuje da će do kraja godine izmeniti zakone da bi ukinuo status Ukrajine kao nesvrstane zemlje, i pokrenuo politiku sa ciljem pridruživanja NATO, navodi se u tekstu koalicionog sporazuma koji je objavila jedna od pet partija članica nove koalicije.


Bubnjar AC/DC u kućnom pritvoru\nBubnjar australijske hard rok grupe AC/DC Fil Rud osuđen je na Novom Zelandu na osam meseci kućnog pritvora pošto se izjasnio kao kriv po optužbi da je pretio smrću čoveku koji je nekada radio za njega, kao i za posedovanje metamfetamina i marihuane.\nSudija u Taurangi, Tomas Ingram rekao je da je kod Ruda pronađena znatna količina droge i odbacio argument advokata da je pretnja smrću zapravo telefonski poziv u napadu besa.\nRud je u aprilu pušten iz zatvora uz kauciju pošto je priznao da je pozvao jednog saradnika i rekao mu da želi da ta osoba „bude zbrinuta“.\nU drugom pozivu, prema sudskim dokumentima, Rud je tom saradniku ponudio 200.000 dolara, motocikl, jedan od svojih automobila i kuću, za šta je saradnik pomislio da je isplata za „izvršenje ranijeg zahteva“.\nJutro pošto je pozvao saradnika, Rud je pozvao i žrtvu i rekao joj: „Doći ću i ubiću te“.\nPolicija je tokom pretresa Rudove kuće 6. novembra pronašla metamfetamine i marihuanu, navedeno je u sudskim dokumentima.Rudov advokat Tak želi da bubjar bude pušten bez osude, jer rupa u novozelandskom zakonu daje sudiji diskreciono pravo da ne osudi nekoga čak i u slučaju kada prizna krivicu, ako misli da kazna prevazilazi ozbiljnost zločina.


Portparol kineskog Ministarstva spoljnih poslova Geng Šuang rekao je na dnevnom brifingu da se Peking žalio listu zbog kolumne, koju je Kina kritikovala kao rasističku, ističući da se njome unižavaju napori Pekinga u borbi protiv epidemije korona virusa. Međutim, kako je dodao Geng, list se nije izvinio niti je pokrenuo istragu protiv odgovornih. Geng nije identifikovao novinare, kojima su oduzete akreditacije. On je dodao da Kina ima pravo da odgovori na akcije Vašingtona.\nAdministracija američkog predsednika Donalda Trampa saopštila je u utorak da će početi da se odnosi prema pet kineskih državnih medija, koji posluju u SAD, isto kao prema stranim ambasadama, zahtevajući od njih da registruju svoje zaposlene i imovinu u SAD u Stejt departmentu.\nTENZIJE RASTU Kina povukla akreditacije novinarima tri američka lista


"Uživala sam ovih nekoliko dana u Beogradu prateći sve što se događalo u vezi sa maratonom i trčanjem. Sam događaj je protekao izvanredno i u vrlo lepoj i pozitivnoj atmosferi. Ljudi su vrlo ljubazni, a ja sam ovde stekla nove\nprijatelje", rekla je Mota, koja je svojim prisustvom i izgovorenim rečima umnogome pomogla da lepa beogradska maratonska razglednica putem medija obiđe svet.\nOrganizatori značajne sportske manifestacije su naveli da će ovogodišnji maraton ostati upamćen i po dobroj organizaciji, značajnim humanitarnim programima, masovnosti u Trci zadovoljstva, povećanom broju učesnika u polumaratonu i maratonu, među kojima se posebno izdvaja preko 650 učesnika - rekreativaca iz 36 zemalja sveta.\nOsim toga, nekoliko novina u ovogodišnjem maratonu značajno su doprineli kvalitetu, popularnosti i masovnosti.\nTo su, pre svega, turistički aranžmani za domaće i strane učesnike - rekreativce, koje je pripremila turistička agencija "Kon Tiki travel" uz podršku Turističke organizacije Beograda i Turističke organizacije Srbije, kao i prvenstvo Srbije u štafetnom maratonu za srednje škole.\n"Zahvaljujemo svima koji su doprineli da ovogodišnji maraton dobije ovakvu ocenu Roze Mote", izjavio je direktor Beogradskog maratona Dejan Nikolić.\n"Takođe, sva prethodna, kao i ovogodišnje iskustvo iskoristićemo da već od danas započnemo sa pripremama za 25. jubilarno izdanje Beogradskog maratona sa ciljem da predstojeći događaj bude i najbolje izdanje maratona do sada“ - poručio je Nikolić.


Od sutra od 18 časova na ganičnim prelazima važe nove mere za naše građene koji se vraćaju sa letovanja iz četiri zemlje okruženja - Crne Gore, Bosne i Hercegovine, Albanije i Hrvatske. Evo kako izledati cela procedura, detaljno.\nSvi građani Republike Srbije koji od sutra nakon 18 časova uđu u zemlju, biće kao što je već poznato pod posebnim zdravstvenim nadzorom. Oni će pri prelasku granice dobiti zdravstveno upozorenje, u kome će biti upoznati sa svim obavezama koje su dužni da ispune, navodi se na sajtu www.zdravlje.gov.rs\nPrvi korak koji bi ti građani trebalo da preduzmu pri povratku u zemlju je test samoprocene na COVID-19 koji je dostupan na ovoj adresi.\nPopunjavanje ovog upitnika pomoći će im da dobiju bolji uvid u svoje opšte zdravstveno stanje i rezultat testa će biti pokazatelj da li je potrebno da se jave u covid ambulantu.\nNemojte odmah ići u covid ambulantu\nOvo znači da građani ne treba po automatizmu da posećuju dovid ambulante pri povratku iz inostranstva, već samo oni koji urađenim testom samoprocene dobiju takva uputstva.\nNadzor traje 10 dana\nPeriod posebnom zdravstvenog nadzora traje 10 dana, tako da desetog dana od povratka iz inostranstva, građani koji pri prvom testu nisu dobili uputstvo za odlazak u Covid ambulantu treba da još jednom urade test samoprocene na COVID-19.\nLONČAR O NOVIM MERAMA NA GRANICAMA Evo šta sve čeka naše građane po povratku iz inostranstva\nOva tri grada u Srbiji su moguće KORONA BOMBE, a evo zašto će baš tu najpre da BUKNU NOVA ŽARIŠTA VIRUSA\nNepostupanje grubo kršenje epidemioloških mera\nSvako nepostupanje po uputstvima iz zdravstvenog upozorenja predstavlja grubo kršenje epidemioloških mera i svesno ugrožavanje sopstvenog zdravlja, ali i zdravlja kompletnog stanovništva Republike Srbije.\nRizična i neodgovorna ponašanja poput tih mogu relativno brzo dovesti do ponovnog i još bržeg širenja korona virusa među stanovništvom što razume se, nije ni u čijem interesu i Vlada Republike Srbije poziva sve građane da strogo postupaju po uputstvima iz zdravstvenog upozorenja.\nDr Tiodorović upozorava naše turiste koji se vraćaju sa letovanja da su MOGUĆE I KAZNE ako ne poštuju mera nadzora\nPoštovanje preventivnih mera i dalje ostaje jedini siguran i dokazan način zaštite od korona virusa. Nošenje maske u zatvorenim prostorima, održavanje razdaljine kao i redovna higijena ruku i dezinfekcija prostora su od ključnog značaja za sve nas i jedini put to očuvanja našeg zdravlja.\nVlada Republike Srbije još jednom apeluje na sve građane da poštuju sve epidemiološke mere, bez izuzetka. Iako su građani koji su doputovali iz inostranstva pod većim rizikom zaraze, to ne znači da ostali koji nisu napuštali Srbiju ne treba da se čuvaju i i dalje preduzimaju sve mere zaštite od korona virusa. Sve do pojave vakcine, samo gvozdenom disciplinom možemo doći do zajedničkog cilja a to je konačna pobeda nad korona virusom i to ćemo svi zajedno, bez sumnje, uspeti, navodi se na sajtu Ministarstva zdravlja.\nPodsetimo, oni koji imaju simptome korone, pravo sa granice će biti upućeni u kovid ambulantu.\n"PILIĆE VAKCINIŠU ŽIVIM VIRUSOM" Dr Ana Gligić: Da li se korona razmnožava u živini koju jedemo?


Kako se navodi, jasno je da se "radi o napadu na dečansku svetinju i pokušaju ugrožavanja samog opstanka bratstva Visokih Dečana, pa samim tim i monaštva u ostalim srpskim pravoslavnim svetinjama i preostalog srpskog življa na Kosovu i Metohiji".\n"Još jednom ističemo i sa ponosom ponavljamo da je dečanski manastir sa svojim igumanom i bratstvom tokom cele svoje istorije, a posebno tokom ratnih devedesetih godina dvadesetog veka, predstavljao utočište za brojne stradalnike bez obzira na veru i naciju. Kao takvi oni služe sa ponos ne samo svojoj matičnoj Eparhiji raško-prizrenskoj nego čitavoj Srpskoj Crkvi", saopšteno je iz Srpske pravoslavne crkve.\nSDP: Napadi na Savu Janjića pritisak i licemerstvo\nGrađanska inicijativa Sloboda, demokratija, pravda ocenila je da su nedavni napadi i optužbe na račun igumana manastira Visoki Dečani od strane „KMDLNJ“ "neviđeni pritisak i licemerstvo".\nDodaje se da, "dugotrajna serija napada na Srbe i njihovu imovinu na Kosovu ne jenjava, naprotiv, traje i dalje u smislu ataka na crkvene velikodostojnike i srpsku kulturnu mi versku baštinu".\n"Albanci sa tog prostora znaju dobro da se iguman Sava Janjić uvek stavljao u zaštitu kako srpskog tako i albanskog naroda. Zato ovom prilikom oštro osuđujemo tendencioznost pojedinih subjekata i organizacija koje bezskrupulozno izvrću činjenice želeći da diskredituju ugled i ulogu postojanja Srpske pravoslavne crkve na KiM kao i njihovo sveštenstvo", navodi se u saopštenju ove Inicijative dostavljenom medijima.


Hoćemo li gledati Tik-Tok objave iz kasarni | VRANJENEWS\nPiše: Marija Ignjatijević\nHoćemo li gledati Tik-Tok objave iz kasarni\nDa li su mladi zaista spremni i voljni da se odreknu komfora, prekinu svoj obrazovni i karijerni put vojnom službom ili ćemo ponovo imati široko rasprostranjeno eksploatisanje prigovora savesti, korupciju i napuštanje zemlje kako bi se ova obaveza izbegla?\nTema obaveznog vojnog roka se godinama iznova vraća u javni prostor i okupira pažnju medija i građana u Srbiji, na otprilike dve nedelje.\nBarem dva puta godišnje se političari, vojni analitičari, istraživači, novinari i drugi upuste u raspravu o vojnom roku.\nDeset godina nakon zamrzavanja ove obaveze u Srbiji, rasprava o (ne)uspesima profesionalizacije vojske je svakako potrebna, ali pitanje je da li je vraćanje vojnog roka pravo rešenje za njene probleme.\nVeliki broj pitanja, bez jasnih odgovora.\nRasprava se uglavnom vrti oko dva sveobuhvatna pitanja, sa nizom potpitanja – da li je našem odbrambenom sistemu vojni rok zaista potreban, kao i da li je potreban mladim ljudima.\nRetko možemo čuti zainteresovane strane koje bi mogle odgovoriti na ova pitanja, profesionalce iz Vojske Srbije i mlade ljude koji bi zapravo služili vojsku.\nO ovoj temi najčešće se čuju mišljenja političara i starijih ljudi koje obaveza služenja vojnog roka ne bi ni obuhvatila.\nIstraživanja javnog mnjenja pokazuju veliku podršku građana vraćanju vojnog roka, pre svega kod starijih kategorija stanovništva, dok su kod mladih ljudi mišljenja podeljena.\nKao glavni razlog oni navode disciplinu i tradiciju, što je verovatno rezultat nasleđa iz prošlosti i percepcije vojske kao životne škole koja “od dečaka pravi muškarca”.\nOva istraživanja ne obuhvataju srednjoškolce, te nismo sigurni kakvog su stava upravo generacije koje bi ova obaveza zakačila.\nPitanje je da li bi se optimizam održao u realnosti, kao i kako bi izgledalo služenje vojnog roka u savremenim uslovima.\nPre svega, da li su mladi zaista spremni i voljni da se odreknu komfora, prekinu svoj obrazovni i karijerni put vojnom službom ili ćemo ponovo imati široko rasprostranjeno eksploatisanje prigovora savesti, korupciju i napuštanje zemlje kako bi se ova obaveza izbegla?\nDa li bi mladi morali da se odreknu telefona i interneta na 3 do 6 (ili više?) meseci ili bi bismo gledali Instagram storije i Tik Tok objave iz kasarni? Da li bi ova obaveza obuhvatila i devojke kao, na primer, u Norveškoj?\nIz svih navedenih pitanja, nameće se jedno logično: da li je možda značajnije i efikasnije unaprediti uslove dobrovoljnog služenja vojnog roka i uložiti sredstva u njegovu promociju, nego obavezati sve mlade ljude, pa i one koji to ne žele.\nKada je reč o potrebama sistema odbrane, političari ističu odliv kadrova i osipanje rezervnog sastava kao važne razloge za vraćanje vojnog roka.\nDiskutabilno je da li bi obavezan vojni rok pomogao u rešavanju ovih problema.\nSluženje vojnog roka bi svakako obnovilo pasivnu rezervu, ali ne i odlazak profesionalaca iz sistema.\nRegruti na obaveznom služenju vojnog roka ne bi mogli da nadoknade odliv stručnih kadrova koji su se za svoje specijalnosti školovali i obučavali godinama.\nTakođe, rezervni sastav nije potrebno samo obnoviti, već i održavati, što donosi dodatne troškove npr. održavanja redovnih vojnih vežbi za rezerviste na godišnjem nivou.\nČesto se postavlja i pitanje finansija, odnosno cene i isplativosti vraćanja vojnog roka.\nOvakva odluka bi svakako iziskivala značajne resurse za obnavljanje infrastrukture, delegiranje kadrova za obučavanje, plate i život regruta za vreme službe i tako dalje.\nMeđutim, o finansijskom aspektu je trenutno moguće samo spekulisati, s obzirom da ne postoji, ili barem nije poznata javnosti, sveobuhvatna analiza potreba i jasan predlog Ministarstva odbrane o modelu vojnog roka.\nKada je reč o potrebama sistema odbrane, neminovno se nameće i pitanje od kojih pretnji Srbija planira da se brani masovnijom regrutnom vojskom, umesto profesionalnom koju trenutno ima (pre samo dve godine Strategijom odbrane je naglašena potreba razvijanja efikasne i moderne vojske).\nPitanje je i da li regrutna vojska zaista adekvatan odgovor na savremene bezbednosne izazove i sve savremenije naoružanje.\nČini se da za sada u javnosti imamo otvoren niz pitanja bez konkretnih odgovora.\nUmesto što se periodično uzbuni javnost i vodi površna rasprava, bilo bi značajnije izneti konkretne predloge i otvoriti diskusiju sa svim zainteresovanim stranama, pre svega profesionalcima iz sistema odbrane i mladim ljudima koji bi potencijalno služili vojni rok.\n(Autorka je istraživačica Beogradskog centra za bezbedonosnu politiku - BCBP)


Avio karte Beograd Palma de Majorka, Kraljevsko letovalište skriveno na Mediteranu - avio.rs\nMajorka, Kraljevsko letovalište skriveno na Mediteranu\nAVIO KARTA BEOGRAD PALMA DE MAJORKA\nAvio karta Beograd Palma de Majorka je najpovoljnija tokom oktobra, novembra i marta meseca. Cena avio karte Beograd Palma de Majorka košta od 200 eura. Avio karta Beograd Palma de Majorka može da se rezerviše kod avio kompanija Lufthansa, Swiss Air, Austrian airlines…, a najbolje konekcije su preko Frankurta, Diseldorfa, Ciriha i Beča. Aerodrom Palma de Majorka (oznaka PMI) je treći po veličini u Španiji. Nalazi se na 8km od grada, a od aerodroma možete da se prevezete lokalnim autobusom ili taksijem.\nAvio karte Beograd Valensija, “grad peska”Avio karte Beograd Malaga, Pikasov i Banderasov grad, u srcu obale sunca


Modne vesti: Lagerfeld dizajnira tašne, a krade patike - WANNABE MAGAZINE\nModne vesti: Lagerfeld dizajnira tašne, a krade patike\nKarl Lagerfeld i Louis Vuitton najavili saradnju\nKada je Mark Džejkobs napustio Louis Vuitton, svi su se pitali da li će njegov odlazak stopirati i neke njegove odluke, poput one da na godišnjem nivou LV sarađuje sa nekoliko najpoznatijih dizajnera današnjice. Srećom, to se nije dogodilo, jer je Nikolas Geskijer od kad je došao na mesto kreativnog direktora prestižnog brenda, nastavio stopama svog prethodnika, najavljujući prvu veliku saradnju sa Karlom Lagerfeldom, dizajnerom konkurentskog brenda Chanel.\nU ovaj projekat, pored Karla uključeno je još pet poznatih kreatora: Frenk Geri, Sindi Šerman, Rej Kavakubo, Kristijan Lubuten i Mark Njuson. Svi oni će zajedno kreirati ručne i putne torbe sa čuvenim logoom brenda. Torbe će biti u prodaji od oktobra, a cena će varirati od 2,725 do 5,450 dolara.\nKristijan Lubuten dizajnirao cipele za Anđelinu Džoli\nCipele sa potpisom brenda Christian Louboutin, stvar su prestiža, a ove koje je dizajnirao specijalno za glumicu Anđelinu Džoli, postale su predmet žudnje žena širom sveta.\nOna je jedna od najglamuroznijih glumica, a u zlatnim cipelama dizajniranim po njenoj meri i ukusu, zadivila je sve na promociji svog novog filma “Maleficent”.\nCipele su posebno došle do izražaja u njenoj kombinaciji za ovu priliku, jer ih je uparila sa crnom jednostavnom haljinom.\nKarl Legerfeld kopirao New Balance\nKarlu Lagerfeldu stigla je tužba i to od sportskog brenda New Balance. Ovaj brend tvrdi da je Lagerfeld napravio skoro isti model patika poput njihovog, te da je samo umesto njihovog znaka N stavio znak K i to na istom mestu. Oni se žale, jer smatraju da ovo stvara zabunu među potrošačima, jer patike na prvi pogled izgledaju indentično.


Banjaluka, dan uoči 9. januara\n"Smatramo da je neprihvatljivo da se nastavi obilježavati jednostrano 9. januar kao dan entiteta. Imajući u vidu presudu Ustavnog suda BiH koje je jasno rekla da se taj datum ne može obilježavati kao entitski praznik i imajući uvidu stav Venecijanske komisije, smatramo da je neprihvatljivo to činiti u budućnosti", kazao je Salkić.\nČlan Predsjedništva BiH Mladen Ivanić izjavio je da Zakon o "Danu RS" niko nije osporio.\n"Sadržajno je 9. januar dan nastanka RS, jer se tada to desilo, a i formalno-pravno je to 'Dan RS', pa i oni koji to ne uvažavaju trebali bi bar poštovati pravnu normu. Koliko znam ovaj zakon niko nije osporio i dok je takav treba da bude poštovan, pa i od onih koji se s tim datum ne slažu", naveo je Ivanić.\nMladen Ivanić na obilježavanju Dana RS-a, 2017.\n"Vlasti u RS su pokušale da nađe način kako da ovo ne provedu pa su donijeli poseban zakon o Danu Republike, izdvojivši ga iz Zakona o praznicima, prema kojem je 9. januar ponovo entitski praznik. Mi ovom apelacijom Ustavnom sudu BiH hoćemo da kažemo da ni ovim nije ispoštovana odluka ovog suda", kazao je Čamdžija.\n"Ne mora to biti ni 1. mart ni 9. januar. Treba da se nađe jedan datum koji bi odgovorao za sva tri konstitutivna naroda u BiH", istakao je Stipić.\n"Imajući u vidu presude prvom predsjedniku RS-a Radovanu Karadžiću, general Ratku Mladiću i drugim", kazao je Salkić.


Dodik najavio isplatu jednokratne pomoći penzionerima, mladima i borcima od po 50 evra - Region - Dnevni list Danas\nPočetna » Svet » Region » Dodik najavio isplatu jednokratne pomoći penzionerima, mladima i borcima od po 50 evra\nPredsednik vladajućeg Saveza nezavisnih socijaldemokrata (SNSD) u Republici Srpskoj Milorad Dodik najavio je danas će mladima od 18 do 30 godina, penzionerima i demobilisanim borcima biti isplaćeno po 100 KM (oko 50 evra).\nDodik je posle Predsedništva SNSD-a rekao da će za to iz budžeta RS biti potrebno izdvojiti oko 50 miliona KM (oko 25 miliona evra).\nPrema njegovim rečima, tako će se penzionerima pomoći za plaćanje zimnice i računa, a mladima, koji se školuju ili studiraju, ta pomoć je namenjena za nabavku novih udžbenike ili druge potrebe.\nDodik je najavio da će već od naredne sednice Narodne skupštine Republike Srpske biti doneta odluka da se sudijama i tužiocima omogući povećanje plata za deset odsto.\nJoš je rekao da je ekonomska situacija na nivou Republike Srpske stabilna, kao i da taj entitet BiH ne povećava svoju zaduženost.\nMilorad Dodiknovcana pomocPenzioneriBanjaluka\nProtiv predloga zakona o medicinskom postupku prekida trudnoće, koji je podneo SDP, glasalo je 78 zastupnika, 47 je bilo za i pet suzdržanih. Nije prošao ni zaključak da Vlada u roku od šest meseci pripremi i donese zakon, i tako ispoštuje odluku Ustavnog suda.\nRegion • danas 15:04\nHrvatski sabor je danas većinom glasova usvojio Zakon o...\nBivši ministar spoljnih poslova BiH i potpredsednik Partije...\nDo četiri sata ujutru je u Hrvatskoj trajala skupštinska...


Parlamentarni izbori u Kataloniji: Test snage pokreta za nezavisnost - BIGportal.ba\nParlamentarni izbori u Kataloniji: Test snage pokreta za nezavisnost\n14 Februara, 2021 14 Februara, 2021 072\nU Kataloniji se danas održavaju parlamentarni izbori koji će biti test jačine snaga koje su za nezavisnost ovog regiona od ostatka Španije.\nAnalitičari navode da bez obzira da li na izborima pobijede stranke koje su za nezavisnost ili Socijalistička partija koja predvodi centralnu vlast malo je vjerovatno da će to dovesti do ponovnog održavanja referenduma kao što je to bilo krajem 2017. godine.\nMeđutim, pobjeda stranaka koje su za nezavisnost bila bi snažan podstrek njihovom cilju i moglo bi da utiče na budućnost pokreta za otcijepljenje Katalonije.\nPrema rezultatima posljednjih anketa, izlaznost na izbore biće veoma niska jer glasači strahuju od rizika zaraze virusom korona na biralištima.\nNa posljednjim izborima održanim nakon neuspjelog referenduma o nezavisnosti pokret za jedinstvenu Španiju je pobjedio na izborima ali dve najveće separatističke stranke Hunts i Eskera Republikana de Katalunja uspjele su da formiraju administraciju.\nPosljednji rezultati anketa pokazuju da su Socijalisti u blagoj prednosti mada će im biti neophodna podrška drugih partija da formiraju prvu alijansu protiv nezavisnosti u proteklih devet godina.\nU Japanu u potresu povrijeđeno više od stotinu ljudi\nU noćnom klubu prekinuta korona žurka sa više od 700 ljudi\nMarijev upitnik iznad Đokovića: Mora da odgovori\nKecmanović vodio, pa stao za kraj u Sidneju


DS: Na Tamnavi opet havarija, nema povredjenih, velika materijalna šteta\nBeta 7. februara 2022. 15:10\nDemokratske stranka (DS) saopštila je danas da se tokom noći na površinskom kopu Tamnava–Zapadno polje desila još jedna havarija i obrušavanje materijala na bager, ali da, na sreću, niko od zaposlenih nije povredjen, mada je načinjena velika materijalna šteta.\n„U želji da iskopaju što više lignita, partijski komesari u Kolubari se oglušuju o pravila struke, ignorišu se pravila za eksploataciju i neadekvatno se rukuje mehanizacijom. Njihov neprofesionalni pristup ugrožava živote i zdravlje radnika i iz dana u dan doprinosi još većem urušavanju našeg energetskog giganta“, navela je DS.\nResorni odbor stranke za energetiku i rudarstvo upozorava da je to bezvlašće posledica odluke da se odugovlači sa imenovanjem novog direktora Elektroprivrede Srbije (EPS) da bi se ostavilo dovoljno vremena nedavno smenjenom Miloradu Grčiću da ukloni tragove koruptivnih poslova.\nPozivajući se na informacije koje joj dostavljaju zaposleni u EPS-u, stranka je prenela da su Grčićeve posete kancelarijama u kojima je pohranjena arhiva sa komercijalnim ugovorima učestale.\nStranka je navela da se opravdano sumnja da se ubrzano radi na naknadnom prepravljanju već potpisanih ugovora i uklanjanju tragova koji bi mogli da budu ključni u budućem sudskom procesu protiv Grčića.\n„Podsećamo da je protiv Milorada Grčića tužbu podnelo Ministarstvo rudarstva i energetike, kao i Regulatorni institut za obnovljivu energiju i životnu sredinu (RERI), pa bi bilo logično da u cilju sprečavanja uklanjanja dokaza i uticaja na svedoke nadležno tužilaštvo ograniči Grčićevo kretanje i preduzme zakonom propisane mere“, naglasila je DS.\nStranka je poručila da je to „još jedan u nizu dokaza da Srpska napredna stranka vodi računa samo o svom uskopartijskom interesu i da je spremna na brojna kršenja zakona i pravila struke“, kao i da su „njeni čelnici, u strahu od odgovornosti, spremni da žrtvuju funkcionisanje jednog ogromnog sistema i javni interes“.\n„Čini se da su Grčićeva ucenjivačka moć i njegovi spiskovi sigurnih glasova kojima preti zaposlenima u ovom momentu iznad zakona i svakog dana prouzrokuju milionske štete. Poručujemo im da odgovornost neće moći da izbegnu i da će se svi suočiti sa posledicama svog štetočinskog delovanja. To će se desiti neposredno posle 3. aprila ove godine, kada će DS skupa sa svim gradjanima, glasačkim listićima definitivno raskrstiti sa ovakvom neprihvatljivom praksom“, saopštila je DS.\nIzvini (zen priča)


Informacije o gradskom saobraćaju dostupne svima\nO TELENORU NOVOSTI NOVOSTI I SAOPSTENJA INFORMACIJE O GRADSKOM SAOBRAĆAJU DOSTUPNE SVIMA\nGradonačelnik Slavoljub Stijepović održao je sastanak sa kreatorima aplikacije Klik Podgorica i autobuskim prevoznicima, na kojem su razgovarali o novoj mobilnoj aplikaciji koja će građanima Podgorice pružiti informacije o gradskom saobraćaju. Projekat se realizuje u partnerstvu sa Telenor Fondacijom, koja je projekat podržala na konkursu „Uključi se digitalno“.\nGradonačelnik Stijepović smatra da su Glavnom gradu neophodna rješenja poput ovog kako bi nastavili sa razvojem i uvođenjem pametnih rješenja u cilju poboljšanja kvaliteta života svih građana. Gradonačelnik je istakao da će službe Glavnog grada biti na raspolaganju u svakom trenutku da logistički podrže realizaciju projekta.\nDžemal Lekić, koordinator projekta „Klik Podgorica“, predstavio je mobilnu aplikaciju kojoj je jedan od prioritetnih ciljeva jeste da građanima, pogotovo mladima, pruži relevantne informacije o gradskom saobraćaju. To prije svega znači da se na elektronskoj mapi iscrtaju sve linije i stajališta u gradskom prevozu i odrede tačni termini dolaska autobusa po linijama, za svaku stanicu. Lekić je takođe saopštio da je trenutna situacija takva da aktuelni prikaz reda vožnje nije prilagođen potrebama korisnika, te da će ovom aplikacijom svima biti pojednostavljeno kako da se prevezu do odredišta i kada će doći autobus na najbližem stajalištu.\nSekretar za komunalne poslove i saobraćaj, Marko Rakočević, je saopštio da će aplikacija Klik Podgorica doprinijeti povećanju povjerenja građanja u gradski prevoz u Podgorici. Sastanku su takođe prisustvovali prevoznici gradskog saobraćaja, koji su izjavili da im se ideja mnogo dopala i da realizacijom iste očekuju povećanje broja korisnika njihovih usluga, što će im direktno povećati prihode.\nOsim gradskog prevoza, mobilna aplikacija Klik Podgorica će sadržati i značajne informacije za svakodnevno funkcionisanje osoba sa invaliditetom u Podgorici. Takođe će biti dostupne informacije o objektima koji dozvoljavaju građanima da sa sobom povedu kućne ljubimce, kao i druge korisne podatke.


Na današnji dan pre 27 godina Partizan se popeo na krov Evrope\nBy GLASRAZUMA.RS , in SPORT , at 16/04/2019\nProšlo je tačno 27 godina od čuvenog finala Kupa šampiona u kom su crno-beli bacili na pleća favorizovani Huventud i slavili u istanbulskom finalu sa 71:70, i to onom legendarnom trojkom Aleksandra Đorđevića, sadašnjeg selektora Srbije, u poslednjoj sekundi. To je ostao najveći uspeh koji je jedan srpski klub ostvario, pošto posle toga niko nije uspeo da ponovi taj podvig.\nNajtrofejniji naš košarkaški klub nije imao lak put do evropskog trona, pre svega što kao domaćin nije mogao da igra u Beogradu zbog stanja u državi, već je nastupao u Fuenlabradi.\nMeđutim, ni to nije predstavljalo nepremostivu prepreku, pošto je talentovani tim koji je sa klupe predvodio Željko Obradović uz pomoć profesora Aleksandra Nikolća redom rušio protivnike.\nSolnok je savladan u drugoj rundi, da bi Partizan u grupi B zauzeo četvrto mesto iza Huventuda, Estudijantesa i Milana, te je tako izborio plasman u plej-of. U četvrtfinalu je savladan Knor iz Bolonje sa 2:1, a u toj seriji je i jedini meč odigran u Beogradu.\nTaj trijumf je obezbedio timu iz Humske plasman na fajnal-for u Istanbulu, gde je zabeležen nestvaran rezultat. U polufinalu je nadigran Filips iz Milana za 82:75, dok je legendarnom trojkom Aleksandra Đorđevića u poslednjoj sekundi finala u dvorani “Abdi Ipekči” pobeđen favorizovani Huventud.\nZa Partizan su te sezone igrali: Aleksandar Đorđević, Predrag Danilović, Ivo Nakić, Zoran Stevanović, Vladimir Dragutinović, Željko Rebrača, Mlađan Šilobad, Slaviša Koprivica, Nikola Lončar i Dragiša Šarić.\nŠarapova se vraća na poziv Nadala\nRuska teniserka Marija Šarapova vratiće se naredne nedelje na teren, pošto je prihvatila specijalnu pozivnicu organizatora turnira na Majorci.\nNovak na set do finala Vimbldona\nPolufinalni meč Vimbldona između Novaka Đokovića i Španca Rafaela Nadala prekinut je večeras posle trećeg seta zbog policijskog časa, odnosno zakona…\n13 srećan broj – Đokoviću četvrta titula na Vimbldonu\nNajbolji srpski teniser Novak Đoković u 132. finalu Vimbldona pobedio je Kevina Andersona iz Južne Afrike sa 3:0 u setovima…\nPrvi meč osmine finala Svetskog prvenstva doneo nam je veliku borbu Argentine i Francuske, mnoštvo golova, sjajnu partiju Kilijana Embapea…\nMats Vilander, teniski stručnjak, uporedio je dominaciju koju je nad tim sportom imao Novak Đoković sa onom koju je imao…


Usvojen Predlog zakona o klimatskim promenama - Ekologika\nVlada Srbije usvojila je na današnjoj sednici Predlog zakona o klimatskim promenama, čijom će se primenom uspostaviti sistem za smanjenje emisija gasova sa efektom staklene bašte (GHG) i obezbediti prilagođavanje na izmenjene klimatske uslove.\nZakonom se ispunjavaju obaveze prema međunarodnoj zajednici, odnosno Okvirnoj Konvenciji UN o promeni klime i njenog Sporazuma iz Pariza i usklađuje domaće zakonodavstvo sa pravnim tekovinama Evropske unije.\nPredloženim zakonom Srbija zadržava pravo da kreira zakonodavni okvir i postavlja ciljeve razvoja, uzimajući u obzir sve specifičnosti privrednog i energetskog sektora i druge nacionalne socio-ekonomske parametre.\nZakon postavlja pravni okvir za dalje delovanje sa ciljem smanjenja emisija GHG i prilagođavanje na izmenjene klimatske uslove, što je jedan od pet strateških ciljeva Evropske unije i osnova zelene i cirkularne ekonomije.\nPredlogom zakona, u čijoj su izradi učestvovale sve nadležne institucije, predviđa se donošenje Strategije niskougljeničnog razvoja sa Akcionim planom u roku od dve godine, čije će važenje biti deset godina od stupanja na snagu ovog zakona.\nZeleni Beograd do 2030. godine: Koliko košta da grad počne da diše Koliko električnih automobila može da sačuva planetu 23 miliona kamiona: Koliko hrane bacimo za godinu dana Prijavite se na konkurs: Mladi protiv klimatskih promena


Raspored - Radio Slobodna Evropa, Petak 10 februar/veljača 2017\n- Uoči jučerašnje sjednice Doma naroda Federalnog parlamenta, na kojem je u međuvremenu usvojen Prostorni plan za koridor Vc, u Jablanici je održan sastanak opština koje se protive amandmanima za izmjenu trase – jer smatraju da će se oko 300 hiljada stanovnika više opština naći u izolaciji. Nakon Jablanice ćemo do Tuzle po nekoliko važnih tema, a neke od njih su i saradnja RMU Banovići i zvorničke Alumine, te da li će TTU energetik uskoro u proizvodnju. U Behalendu petkom pregled sedmičnih događaja, a jutros ćemo čuti šta su u svojim gradovima ove sedmice izdvojili i zabilježili naši dopisnici iz Bihaća, Bijeljine i Zvornika\n- Šef Delegacije EU u BiH Lars-Gunnar Wigemark izjavio da će EU razmotriti mogućnost podrške bh. poljoprivrednim proizvođačima, koji moraju biti organizovaniji kako bi od domaćih vlasti dobili podršku za proizvodnju i ostvarili konkuretnost u odnosu na druge zemlje. Nekadašnji načelnik bezbjednosti Glavnog štaba VRS Ljubiša Beara preminuo u zatvoru u Berlinu. Beara je izdržavao kaznu za genocid u Srebrenici za šta ga je osudio Haški tribunal na doživotnu kaznu zatvora. U Banjaluci potpisan Posebni Posebni kolektivni ugovor za zaposlene u oblasti lokalne samouprave Šest sindikata Željeznica RS oglasili se povodom najavljenog otpuštanja radnika.


U avgustu 2010. godine inspektori Odeljenja za vino, rakiju, alkoholna i bezalkoholna pića, Generalnog inspektorata, Ministarstva poljoprivrede, šumarstva i vodoprivrede u saradnji sa Nacionalnom organizacijom potrošača Srbije, izvršili su uzorkovanje voćnih rakija proizvođača Srbije, radi provere kvaliteta. Provera se odnosila na utvrđivanje originalnosti proizvoda, proverom porekla etanola.\nZa proveru uzeto je 35 proizvoda od 21 proizvođača. To su voćne rakije: šljivovica, lozovača, kruškovača, vilijamovka, kajsijevača, dunjevača i drenovača.Svi uzorci su uzeti iz prometa, iz prodavnica na području Beograda u periodu od 2 dana, u originalnom pakovanju proizvođača.\nRezultati pokazuju da 42,85% voćnih rakija sadrži etanol koji nije poreklom od voća, dok 57,12% proizvoda je proizvedeno od voća.\nNa osnovu laboratorijskih izveštaja inspektori su 221 litar proizvoda koji nisu proizvedeni samo od voća, povuli rešenjima o zabrani iz prometa, a protiv proizvođača su podneti privredni prestup, kod preduzeća, a prekršajni postupak kod preduzetnika zbog upotrebe nedozvoljenih sredstava u proizvodnji.\nDaljom kontrolom je konstatovano da su neispravni proizvodi (na osnovu šarže, lota po datumu pakovanja) proizvedeni u količini od 38.769 litara .Do dana kontrole kod proizvođača po evidenciji, konstatovano je da je prodato 34.014 litara tih proizvoda.Na osnovu te činjenice, inspektori su proizvođačima naložili rešenjima povlačenje iz prometa 4.755 litara proizvoda i njegovu prenamenu za proizvode u kojima je dizvoljena upotreba etanola (likere...).


Državna sekretarka Milka Milovanoivić Minić u poseti opštini Plandište - Radio televizija Pančevo\nDruštvo Južni Banat Najvažnije Plandište Vesti\n29. novembra 2021. 29. novembra 2021. 0102\nOpštinu Plandište posetila je državna sekretarka Ministarstva za brigu o porodici i demografiju Milka Milovanoivić Minić, koja je razgovarala sa predsednikom Opštine Jovanom Repcem. Na sastanku je bilo reči na koji način Ministarstvo može da pomogne ovoj lokalnoj samoupravi da poboljša svoju demografsku sliku. Jovan Repac je istakao da Opština Plandište izdvaja značajna sredstva kako bi pomogla svojim sugrađanim, pre svega mladima koji žele da ostanu u svom mestu.\nMilka Milovanović Minić, državna sekretarka u Ministarvu za brigu o porodici i demografiju prilikom posete Opštine Plandište rekla je da su oni do sada obišli 105 opština u Srbiji kako bi se upoznali sa problemima svake loklane zajedncie i kako bi zajednički pronašli rešenje. Kako je naglasila njihov krajnji cilj i najvažniji zadatak je da stopa nataliteta bude što veća. Na taj način će se kreirati bolja i kvalitetna podršku za porodice, mlade bračne parove i dodatno će ih motivisati da što pre dobijaju decu, dodala je Milka Milovanović Minić.\nJovan Repac, predsednik Opštine Plandište rekao je da njihova lokalna samouprava izdvaja značajna sredstva kako bi pomogla tek rođenoj deci, majkama, ali i mladima koji se školuju, da ostanu ovde.\nJovan Repac istakao je da je Opština Plandište otvorila i Kancelariju za smanjene siromaštva, kao i da imaju odličnu saradnju sa Centrom sa socijlni rad. Prema njegovim rečima na zadnjem Konkursu za brigu o selima kupljeno je 5 kuća za porodice koje su prošle Konkurs. On je zaključio da je važno da je održan sastanak kako bi u Ministarstu, a potom i u Vladi čuli njihove probleme i zajednički došli do rešenja.\nTegobe nakon preležanog korona virusa\nMinistar Vulin u Istočnom Sarajevu: Protesti u Beogradu nemaju ni malo veze sa čistim vazduhom, već sa prljavim novcem i prljavom politikom


Zašto je za NATO važna transparentnost? - Atlantski Savet Srbije\nMeđu najvažnijim principima kojih se NATO pridržava u svom delovanju je transparentnost. To je važno između ostalog i zbog toga što građani žele da znaju kako se troši novac koji je namenjen za funkcionisanje Zapadne vojne alijanse, objasnila je u spotu koji je ovih dana objavljen na sajtu NATO-a Oana Lungesku, portparolka te organizacije. Ona je istakla da poštovanje načela transparentnosti nije uvek jednostavno za organizaciju poput NATO-a jer se njen rad zasniva na odbrani i bezbednosti, pa zato ima mnogo informacija o njoj koje bi trebalo da ostanu poverljive.\n„Bez obzira na to, NATO u određenim vremenskim intervalima deklasifikuje neka svoja dokumenta, odnosno objavljuje ih pošto skine sa njih oznaku tajnosti. Osim toga, NATO svake godine objavljuje koliki je civilni, a koliki vojni budžet te organizacije. To nije sve, jer na našem sajtu možete naći raspored svih vojnih vežbi za duži vremenski period“,istakla je ona.\nDa NATO u svom delovanju poštuje načelo transparentnosti vidi se i iz informacija koje se objavljuju na sajtu te multinacionalne vojne organizacije. Pažljivo čitanje tih informacija koje su pisane jednostavnim i razumljivim jezikom je dovoljno da se stekne solidan uvid u sve aktivnosti i prioritete u delovanju Zapadne vojne alijanse. Osim toga, generalni sekretar NATO-a Jens Stoltenberg često drži press konferencije posle razgovora sa stranim političarima koji posećuju NATO, kao i posle važnih medjunarodnih događaja. Te press konferencije je moguće pratiti na sajtu NATO-a, u direktnim televizijskim prenosima.\nPrevious Rusija zabrinula institucije EU\nNext Američka vojska i danas pronalazi posmrtne ostatke stradalih u II svetskom ratu


MUP RS: U toku predizborne kampanje održano 929 javnih skupova – mojKontakt portal – Radio Televizija Kontakt\nMUP RS: U toku predizborne kampanje održano 929 javnih skupova\nNa području Republike Srpske održano je ukupno 929 javnih skupova političkih partija u toku predizborne kampanje, koja je počela 2. septembra i završava danas, saopšteno je iz Ministarstva unutrašnjih poslova Republike Srpske.\nŠtab MUP-a Republike Srpske “Izbori 2016” prati i preduzima mjere i radnje s ciljem održavanja povoljne bezbjednosne situacije u Republici Srpskoj u predizbornoj kampanji i na dan lokalnih izbora.\n“U predizbornom periodu evidentirana su 53 incidenta, od kojih se najveći dio odnosi na cijepanje postera i uništavanje oglasnih bilborda političkih stranka”, navodi se u saopšenju.\nNa području Centra javne bezbjednosti /CЈB/ Banjaluka evidentirano je 14 incidenata, CЈB-a Bijeljina osam, CЈB-a Doboj 14, CЈB-a Istočno Sarajevo 10, te CЈB-a Trebinje pet i CЈB-a Prijedor dva incidenta.\nIz MUP-a podsjećaju da je s ciljem preduzimanja bezbjednosnih mjera i radnji povodom održavanja lokalnih izbora u BiH, ministar unutrašnjih poslova Republike Srpske donio naredbu o zabrani prevoza eksplozivnih materija u drumskom saobraćaju u nedjelju, 2. oktobra, od 00.00 do 24.00 časa.\nZbog održavanja lokalnih izbora, lokacije za izdavanje ličnih dokumenata MUP-a Republike Srpske /referati ličnih karata, prebivališta, boravišta i ЈMB, uključujući akviziciju/ radiće sutra i u nedjelju, 2. oktobra, od 7.00 do 19.00 časova.\nDokumenti kojima se dokazuje identitet birača su lična karta, putna isprava i vozačka dozvola.\nUjutru počinje izborna tišina


UPLAKANA UDOVICA: Supruga pokušavala da dopre DO TELA svog muža ubijenog u BELVILU! (VIDEO) | Happy BSC portal\nUPLAKANA UDOVICA: Supruga pokušavala da dopre DO TELA svog muža ubijenog u BELVILU! (VIDEO)\nVlasnik kafića “Pjaca del kafe” Aleksandar Stamenković upucan je u naselju Belvil ispred svog lokala jutros oko 10 sati. On je podlegao povredama nanesenim vatrenim oružjem. Ko je bio ubijeni Stamenković, pročitajte OVDE.\nKamere Happy televizije usnimile su i udovicu pokojnog Stamenkovića koja je pokušala da dopre do tela svog supruga.


Časopis Industrija :: EPS uvećava profit uz pomoć prediktivne veštačke inteligencije\n27.05.2020 Komentari: 0\nPrecizna procena potražnje za električnom energijom je od suštinskog značaja za Elektroprivredu Srbije (EPS), javno preduzeće koje se bavi proizvodnjom, snabdevanjem i distribucijom električne energije, kao i trgovinom električnom energijom u Srbiji. Želeći da unaprede i učine efikasnijim proces izrade prognoze potrošnje, odnosno potražnje za električnom energijom, u kompaniji su odlučili da primene novo rešenje kombinujući Microsoft Azure Machine Learning sa Power Apps i Power BI.\nNe samo da se ovakav pristup isplatio kroz pojednostavljen unos i vizualizaciju podataka i mogućnost predikcije tražnje za električnom energijom u dužem vremenskom periodu, već je Elektroprivreda Srbije uspela da smanji vreme potrebno za predikciju i marginu greške van svih očekivanja, navodi se na sajtu Microsofta.\nPodaci prikupljeni u poslednjih dvadeset godina uneti su u rešenje zasnovano na Azure tehnologiji koje koristi kontinualno mašinsko učenje, što EPS-u obezbeđuje dovoljnu brzinu da se prilagodi svim fluktuacijama. Zahvaljujući analizi podataka u realnom vremenu i automatizaciji, za prognozu potrošnje sada je potrebno samo 15 minuta umesto dva sata, a ušteđeno vreme koristi se za poboljšanje plana trgovine.\nKompanija EPS je unapredila proces prikupljanja podataka koristeći Power Apps i zamenila ručno pravljene izveštaje Power BI vizualizacijom preko kontrolne table - kako bi poboljšala donošenje odluka u realnom vremenu.\n- Smanjena greška odstupanja znači da smo smanjili troškove kojim bismo morali da je pokrijemo. Uštedimo i do 600.000 EUR godišnje samo na balansnom tržištu - otkriva Komatina. - Pošto još i trgujemo bolje, predviđamo da ćemo imati dodatnih 300.000 EUR profita godišnje. Ne moramo da pokrećemo i zaustavljamo generatore toliko često, pa je manje kvarova, što smanjuje troškove popravke i trajanje održavanja.\nNajzad, proizvodimo i prodajemo više električne energije, a kupujemo manje - dodaje Komatina.


► Tusk u Varšavi apelovao da Poljaci ne prepuste sudbinu svoje dece evropskim\n18.05.2019 | 14:38h ► 16:38h Varšava\nPredsednik Evropskog saveta Donald Tusk apelovao je danas, na maršu "Poljska u Evropi" ujedinjene poljske opozicije u Varšavi, da Poljaci ne rizikuju budućnost svoje dece i ne prepuste Evropu na predstojećim izborima za Evropski parlament populistima koji nastoje da ožive parole "jedan narod, jedna vera, jedan vođa" jer se takvi lideri ne razlikuju mnogo od ajatolaha.\n"U mnogim krajevima Evrope mnogo je ljudi koji osporavaju Evropsku uniju. Na jako mnogo mesta čujem lokalne lidere koji se poistovećuju se idejom, a znamo je iz istorije, 'jedan narod, jedna država, jedna religija, jedan vođa´, to je njihova melodija, a oni takođe učestvuju u evropskim izborima", kazao je Tusk kada je povorka hiljada Varšavljana za Poljsku u Evopri prošla centrom grada i došla do Ustavnog trga.\nTusk, koji u maršu poljske opozicije ujedinjene u Evropsku koaliciju učestvuje privatno, kao dugogodišnji bivši premijer i nekadašnji lider liberalne Građanske platforme, najveće stranke Evropske koalicije, poručio je da je suština Evrope raznolikost i ujedinjavanje u raznolikosti.\n"Pitaću otvoreno: da li vredi ulaziti u rizik i glasati za one koji se danas vanrednim entuzijazmom predstavljaju kao Evropljani, kada taj entuzijazam traje dve sedmice? Znam da će se osećati kao Evropljani samo dok traje interes za izbore. To su isti oni ljudi koji su vičući 'zakoni' silovali Ustav, govoreći 'pravda' uništavali poljske sudove. Govorili su o skromnosti, ali su dodavali, na te pare jednostavno imamo pravo", kritikovao je Tusk vladajuću poljsku konzervativnu partiju Pravo i Pravda.\nKritike je Tusk uputio i lideru poljskih konzervativaca Jaroslavu Kačinjskom koji ovih dana na mitinzima ubeđuje Poljake da samo njegova stranka može u EU da zaštiti Poljake od opasnosti, kao što je evro, pedofili ili imigranti koji bi u Poljsku ako bi primala izbeglice doneli šerijatsko pravo.\n"Pale su i reči o šerijatu, znači o verskoj državi. Autor tih reči, a znam ga dobro, ako govori da želi da se brani od nečeg obično o tome sanja. Jedan se zove predsednik stranke, a drugi ajatolah. Ali razlika među njima nije velika", rekao je Tusk.\nDočekan i ispraćen burnim aplauzima, Tusk je apelovao na Poljake da ne mogu da prepuste sudbinu dece i unuka u rukama sadašnje vladajuće stranke.\n"Naša deca i unuci vam to neće oprostiti", rekao je Tusk.\nPoljski liberali iz Građanske platforme, postkomunistička levica i poljski demohrišćani, ujedinjeni u Evropsku koaliciju za evropske parlamentarne izbore krajem maja, marš Varšavom organizovali su da ukažu Poljacima na značaj ovih izbora za Evropski parlament, koji su kako je kazao gradonačelnik Varšave Rafal Tšaskovski neka vrsta drugog referenduma o članstvu Poljske u EU, a odlučuje se o tome da li će Poljska biti u jezgru koje odlučuje ili država potpuno na marginama Unije.\nU maršu zajedno sa Poljacima koji su nosili nacionalne i zastave Evropske unije centrom prestonice prošli su uz političare Evropske koalicije i dvojica bivših predsednika Poljske, Aleksandar Kvašnjevski i Bronjislav Komorovski i predsednik ES Donald Tusk.


Karte kojima Srbija može da odigra\nZapad je dugo tvrdio da ni Balkan ni Srbija nemaju kud osim da se pridruže EU i NATO. To više nije istina. Zapad više nema monopol nad budućnošću\nSpecijalno za „Politiku“ iz Vašingtona Stiven Mejer\nI opet, razvoj političke situacije na Balkanu ima značajan uticaj na pitanja i događaje daleko izvan ovog regiona. Balkanska pitanja vekovima su uplitala „velike sile” u ovaj region, ne zato što su sama po sebi suštinski značajna za svetsku pozornicu, već zbog toga što su ih „velike sile” koristile kao sredstvo moći u međusobnim odnosima.\nDanas se ta pitanja tiču Kosova i budućnosti Srbije. Bez obzira na to kakva će biti konačna odluka u vezi s Kosovom, ovo pitanje biće formulisano u značajnim promenama koje se odvijaju na Balkanu i šire. Sigurno je da se seme promena u međunarodnoj areni već uveliko usadilo u odnose između „velikih sila”.\nNo, situacija na Kosovu i u Srbiji podstaći će to seme promene da proklija brže i dublje. Međunarodna struktura i odnosi u periodu posle Hladnog rata odumiru i na njihovo mesto dolaze novi koji ublažavaju ulogu Zapada. Uticaj ovih promena u Evropi održavaće Kosovo i celokupan region jugozapadne Evrope nekoliko godina u nestabilnom stanju.\nZa ovo postoji pet razloga.\nPrvo, tokom prethodnih pet godina Sjedinjene Države stalno su gubile moć, autoritet i uticaj na svetskoj pozornici. Takozvani „unipolarni trenutak”, koji je trebalo da opiše američku moć posle sloma Sovjetskog Saveza i komunizma, u stvarnosti nije bio ništa više od trenutka . Svakako da američki debakl u Iraku ima mnogo veze sa slabljenjem snažne američke pozicije u svetu, ali na moć Sjedinjenih Država takođe su u velikoj meri uticale i promene u Evropi koje Vašington ne može u punoj meri da drži pod kontrolom.\nDrugo, Evropska unija je u izvesnoj meri posustala i postala nesigurna kada je reč o planovima za proširenje i produbljenje. Lisabonski sporazum, potpisan krajem prošle godine, predstavlja pokušaj da se EU preorijentiše i oporavi posle poraza ustavnog referenduma u Francuskoj i Holandiji. Međutim, velika površina, različiti interesi i mnoštvo „brzina” u današnjoj EU čine da upravljanje, odlučivanje i sličnost namera budu mnogo komplikovaniji – i s vremena na vreme – gotovo nemogući za ostvarivanje. Shodno tome, sve više se čini da će EU biti ograničena na veoma prostran trgovinski i ekonomski blok.\nTreće, NATO je postao zastareo. Uprkos završetku Hladnog rata – kada je NATO bio neophodan za zaštitu Zapada, ovaj savez nastavio je da postoji po inerciji i zbog nesposobnosti zapadnih lidera da se upuste u veoma naporan posao stvaranja sistema bezbednosti koji odgovaraju stvarnosti 21. veka. Razume se da je NATO nastavio svoj život, ali je u suštini jedna šuplja organizacija s neznatnom bezbednosnom namenom u svetu koji nastaje. Najveći test za NATO danas jeste Avganistan. Ali, čak i tamo on je kao savez neuspešan jer ima znatne probleme u obezbeđivanju odgovarajućih snaga za tamošnju borbu. Kod većine evropskih članica NATO prosto postoji malo interesovanja za uključenje u Avganistan na bili kakav značajan način.\nČetvrto, Rusija se s Vladimirom Putinom ponovo pojavila na svetskoj pozornici kao značajna sila. I pored toga što su odnosi Moskve sa Evropom i Sjedinjenim Državama često nespretni, nema sumnje da ekonomski i politički uticaj savremene Rusije raste. Za razliku od perioda komunizma, Rusija ne predstavlja ozbiljnu vojnu pretnju, već je jasno postala magnet za zemlje i procese koji ne nalaze zadovoljenje na Zapadu. Na primer, podrška Rusije za srpski stav u odnosu na Kosovo ima izuzetno važnu ulogu za Moskvu kao način na koji pokazuje svoje protivljenje Sjedinjenim Državama, ali, što je još važnije, kao sredstvo za predstavljanje njene nove sile na međunarodnoj pozornici.\nKonačno, sve bolji odnosi između Rusije i Turske obećavaju preorijentisanje političkih, ekonomskih i vojnih odnosa ne samo u priobalnom području Crnog mora, već potencijalno i u čitavoj jugoistočnoj Evropi. Naravno, iza Rusije i Turske stoji dug period sukoba, ali one znaju i za periode saradnje – koji potiču još od vremena Ataturkovog otvaranja prema novom Sovjetskom Savezu tokom dvadesetih godina 20. veka. Danas, slični interesi između Ankare i Moskve vode ka sve tešnjim vezama u oblasti trgovine, bezbednosti i civilne zaštite u regionu Crnog mora.\nU okviru ovog konteksta odlučivaće se dugoročna budućnost Kosova. Ove promene, međutim, otvoriće i mogućnosti za Srbiju koje su pre samo pet ili šest godina bile nezamislive. Zapad je dugo tvrdio da za Balkan uopšte, pogotovo za Srbiju, ne postoji druga opcija osim da se priključe EU i NATO ukoliko žele da napreduju i budu moderne, „normalne” zemlje. Ovo više nije istina. S razvojem promena koje su opisane, Srbija i ostali imaće opciju i mogućnosti da se razvijaju i napreduju i ako ne uđu u EU i NATO.\nNaravno, ovo ne znači da Srbija treba da odbaci savez sa zapadnim organizacijama. U interesu Srbije može da bude da im se priključi. Ali, promene u evropskom poretku zaista znače da Beograd sada ima mogućnost da proširi svoje vidike i odnose. Zapad više nema monopol nad budućnošću.\n(Autor je profesor na Univerzitetu za nacionalnu odbranu\nu Vašingtonu i bivši analitičar CIA)


doktor - strana 10 - Vesti - Svet Plus\ndoktor najnovije vesti - strana 10\nHelen Miren: Vreme je da Doktor Hu bude žena\nBritanska glumica Helen Miren ocenila je da je vreme da žena preuzme glavnu ulogu u seriji "Doktor Hu".\nBritanski glumac Hju Lori izjavio je da mu je uloga doktora Hausa u američkoj seriji "Haus" bila "noćna mora" iako je zahvaljujući njoj postao najplaćeniji TV glumac.\nDoktor Haus priprema drugi album (Video)\nPosle ogromnog uspeha prvog albuma "Let Them Talk" ponosno objavljujemo da će Hju Lauri "izbaciti" svoj drugi album "Didn’t It Rain", objavljeno je na zvaničnom sajtu ovog glumca, a od nedavno i pevača.\nDoktor Haus iza rešetaka: Kreće poslednja sezona serije! (Video)\nDobra vest za obožavatelje serije “Dr Haus” - osma sezona u ponedeljak uveče stiže na HRT 2, gde ćemo je gledati ponedeljkom i utorkom od 22.10.\nNeočekivani završetak serije Doktor Haus (Video)\nČestitamo: Doktor Filgud dobio sina!\nPorodica Saše Plećevića, poznatijeg kao Doktor Filgud, od juče je bogatija za još jednog člana. Tamara, supruga čuvenog trenera i nutricioniste, carskim rezom je u GAK-u u Višegradskoj na svet donela sina Andreja.\nSerija Ostrvo 20. epizoda: Doktor Kiritsis ne uspeva da objasni da je lek ..\nDoktor Kiritsis je uspeo da zaustavi rulju koja je pretila da će spaliti ostrvo. Stanovnici Spinalonge su ga dočekali kao spasitelja. Medjutim, njegovi napori da ubedi ljude i predsednika Papadimitriua da je novi lek zaista delotvoran padaju u vodu jer je prethodni lek naneo nesagledivu štetu ostrvljanima.